
ΤΕΥΧΟΣ ΔΕΥΤΕΡΟ Αρ. Φύλλου 1915 

30 Δεκεμβρίου 2005 


Α ΠΟΦΑΣΕΙ Σ 

Αριθμ. 156 

Τροποποίηση του Οργανισμού Εσωτερικής Οργάνωσης 
και Λειτουργίας της Ν.Α. Εύβοιας και κωδικοποίηση 
σε Ενιαίο Κείμενο. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΕΥΒΟΙΑΣ 

Έχοντας υπόψη: 

1. Τις διατάξεις του άρθρου 49 Ια και του άρθρου 104 
του π.δ. 30/1996 (ΦΕΚ 21/Α'/1996), όπως έχει τροποποι¬ 
ηθεί, συμπληρωθεί και ισχύει. 

2. Τις διατάξεις του ν. 3013/2002 άρθρο 12 και του 
ν. 3274/2004. 

3. Τον Οργανισμό Εσωτερικής Οργάνωσης και Λει¬ 
τουργίας των υπηρεσιών της Ν.Α. Εύβοιας όπως έχει 
τροποποιηθεί, συμπληρωθεί και ισχύει. 

4. Την υπ’ αριθμ. 13650/8.12.2005 εισήγηση της Δ/νσης 
Διοίκησης και Οργάνωσης Ν.Α. Εύβοιας. 

5. Την αναγκαιότητα τροποποίησης του ισχύοντα Οργανι¬ 
σμού Εσωτερικής Οργάνωσης και Λειτουργίας των υπηρε¬ 
σιών της ΝΑ Εύβοιας για την αποτελεσματικότερη και λει¬ 
τουργικότερη απόδοση των υπηρεσιών της ΝΑ Εύβοιας. 

6. Τη μελέτη η οποία συντάχθηκε από την ομάδα 
εργασίας, η οποία έλαβε υπόψη και τις εισηγήσεις των 
προϊσταμένων των υπηρεσιών της Ν.Α. Εύβοιας. 

7. Τη γνώμη που διατυπώθηκε από το Σύλλογο υπη- 
ρετούντων υπαλλήλων στη Ν.Α. Εύβοιας. 

8. Το γεγονός ότι η παρούσα απόφαση δεν προκαλεί 
δαπάνη εις βάρος του τακτικού προϋπολογισμού. 

Εγκρίνει την τροποποίηση και κωδικοποίηση σε ενιαίο 
κείμενο του Οργανισμού Εσωτερικής Οργάνωσης και Λει¬ 
τουργίας των υπηρεσιών της Ν.Α. Εύβοιας ως ακολούθως. 

ΜΕΡΟΣ ΠΡΩΤΟ 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Αρθρο Ιο 

ΒΑΣΙΚΗ ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες της Ν.Α. Εύβοιας διαρθρώνονται ως 
ακολούθως: 

Α. ΥΠΗΡΕΣΙΕΣ ΥΠΟΣΤΗΡΙΞΗΣ ΤΟΥ ΝΟΜΑΡΧΗ ΚΑΙ ΝΟ¬ 
ΜΑΡΧΙΑΚΩΝ ΣΥΛΛΟΓΙΚΩΝ ΟΡΓΑΝΩΝ 

Β. ΓΕΝΙΚΟΣ ΓΡΑΜΜΑΤΕΑΣ Ν.Α. ΕΥΒΟΙΑΣ 

Γ. ΓΕΝΙΚΗ Δ/ΝΣΗ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ 

Δ. ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ 


Ε. ΥΠΗΡΕΣΙΕΣ ΥΠΟΣΤΗΡΙΞΗΣ ΝΟΜΑΡΧΙΑΚΩΝ ΥΠΗ¬ 
ΡΕΣΙΩΝ 

1. ΔΙΕΥΘΥΝΣΗ ΔΙΟΙΚΗΣΗΣ ΚΑΙ ΟΡΓΑΝΩΣΗΣ 

2. ΔΙΕΥΘΥΝΣΗ ΟΙΚΟΝΟΜΙΚΟΥ 

3. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

ΣΤ. ΥΠΗΡΕΣΙΕΣ ΠΡΩΤΟΓΕΝΟΥΣ ΤΟΜΕΑ 

1. ΔΙΕΥΘΥΝΣΗ ΑΓΡΟΤΙΚΗΣ ΑΝΑΠΤΥΞΗΣ 

2. ΔΙΕΥΘΥΝΣΗ ΑΛΙΕΙΑΣ 

3. ΔΙΕΥΘΥΝΣΗ ΚΤΗΝΙΑΤΡΙΚΗΣ 

Ζ. ΥΠΗΡΕΣΙΕΣ ΔΕΥΤΕΡΟΓΕΝΟΥΣ ΤΟΜΕΑ 

1. ΔΙΕΥΘΥΝΣΗ ΒΙΟΜΗΧΑΝΙΑΣ ΕΝΕΡΓΕΙΑΣ ΤΕΧΝΟΛΟ¬ 
ΓΙΑΣ ΚΑΙ ΟΡΥΚΤΟΥ ΠΛΟΥΤΟΥ (ΒΕΤΟΠ) 

Η. ΥΠΗΡΕΣΙΕΣ ΤΡΙΤΟΓΕΝΟΥΣ ΠΑΡΑΓΩΓΗΣ 

1. ΔΙΕΥΘΥΝΣΗ ΕΜΠΟΡΙΟΥ 

2. ΔΙΕΥΘΥΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

3. ΔΙΕΥΘΥΝΣΗ ΤΕΧΝΙΚΟΥ ΕΛΕΓΧΟΥ ΟΧΗΜΑΤΩΝ 
(ΚΤΕΟ) 

Ο. ΥΠΗΡΕΣΙΕΣ ΚΟΙΝΩΝΙΚΗΣ ΑΝΑΠΤΥΞΗΣ, ΠΟΛΙΤΙΣΜΟΥ 
ΚΑΙ ΠΟΙΟΤΗΤΑΣ ΖΩΗΣ 

1. ΔΙΕΥΘΥΝΣΗ ΚΕΠ 

2. ΔΙΕΥΘΥΝΣΗ ΠΟΛΙΤΙΚΩΝ ΔΙΚΑΙΩΜΑΤΩΝ ΚΑΙ ΠΡΟ¬ 
ΣΤΑΣΙΑΣ ΠΟΛΙΤΩΝ 

3. ΔΙΕΥΘΥΝΣΗ ΧΩΡΟΤΑΞΙΑΣ ΚΑΙ ΟΙΚΙΣΜΟΥ 

4. ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

5. ΔΙΕΥΘΥΝΣΗ ΔΗΜΟΣΙΑΣ ΥΓΕΙΑΣ ΚΑΙ ΠΡΟΝΟΙΑΣ 

6. ΔΙΕΥΘΥΝΣΗ ΤΟΥΡΙΣΜΟΥ ΠΟΛΙΤΙΣΜΟΥ ΑΘΛΗΤΙΣΜΟΥ 
ΝΕΑΣ ΓΕΝΙΑΣ ΚΑΙ ΕΠΙΜΟΡΦΩΣΗΣ 

7. ΔΙΕΥΘΥΝΣΗ ΑΓΡΟΦΥΛΑΚΗΣ 

I. ΥΠΗΡΕΣΙΕΣ ΕΠΑΡΧΕΙΟΥ ΣΚΥΡΟΥ 

Κάθε Διεύθυνση έχει τη δική της ξεχωριστή συγκρό¬ 
τηση και ιεραρχική διάρθρωση. 

Όλες οι υπηρεσίες της Ν.Α. υπάγονται ιεραρχικά στο 
ΝΟΜΑΡΧΗ ΕΥΒΟΙΑΣ. 

ΜΕΡΟΣ ΔΕΥΤΕΡΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ - 
ΤΜΗΜΑΤΩΝ ΚΑΙ ΑΥΤΟΤΕΛΩΝ ΓΡΑΦΕΙΩΝ 

Άρθρο 2ο 

ΔΙΑΘΡΩΣΗ - ΑΡΜΟΔΙΟΤΗΤΕΣ 
ΥΠΗΡΕΣΙΩΝ ΥΠΟΣΤΗΡΙΞΗΣ ΝΟΜΑΡΧΗ ΚΑΙ 
ΝΟΜΑΡΧΙΑΚΩΝ ΣΥΛΛΟΓΙΚΩΝ ΟΡΓΑΝΩΝ 

1. Αρμοδιότητες των Υπηρεσιών υποστήριξης Νομάρχη 
και των Νομαρχιακών Συλλογικών Οργάνων, είναι η Δι¬ 
οικητική και Γραμματειακή υποστήριξη των παραπάνω 

οργάνων στην άσκηση των καθηκόντων και αρμοδιο¬ 
τήτων τους. 

2. Οι υπηρεσίες υποστήριξης αποτελούνται από τα 
παρακάτω τμήματα και γραφεία: 

Α. Τμήμα Γραμματειακής Υποστήριξης Νομάρχη και 
Αντινομαρχών 

Β. Τμήμα Γραμματειακής Υποστήριξης Νομαρχιακών 
Συλλογικών Οργάνων 

Γ. Τμήμα Τύπου, Δημοσίων και Διεθνών Σχέσεων 

Δ. Τμήμα ΠΑΜ-ΠΣΕΑ 

Ε. Γ ραφείο Νομικής Υπηρεσίας 

ΣΤ. Γ ραφείο Ειδικών Συμβούλων και Επιστημόνων Συ¬ 
νεργατών 

Ζ. Γ ραφείο Πολιτικής Προστασίας 

3. Οι αρμοδιότητες των Υπηρεσιών υποστήριξης του 
Νομάρχη και Νομαρχιακών Συλλογικών Οργάνων, ανά¬ 
γονται αναλυτικότερα στα παρακάτω θέματα και κα- 
τανέμονται σε τμήματα και γραφεία ως εξής: 

Α. Τμήμα Γραμματειακής Υποστήριξης Νομάρχη και 
Αντινομαρχών 

Η συγκέντρωση των αναγκαίων στοιχείων για την 
ενημέρωση του Νομάρχη και των Αντινομαρχών κατά 
την εκπλήρωση των καθηκόντων τους, η επιμέλεια για 
την αλληλογραφία τους και γενικά η οργάνωση της 
επικοινωνίας τους με τις υπηρεσίες και το κοινό. 

Β. Τμήμα Γραμματειακής Υποστήριξης Νομαρχιακών 
Συλλογικών Οργάνων 

Η υποβοήθηση της λειτουργίας του Νομαρχιακού 
Συμβουλίου και των Νομαρχιακών Επιτροπών, σε ότι 
αφορά τη συγκέντρωση των απαραίτητων στοιχείων, 
την αποστολή των προσκλήσεων για τις συνεδριάσεις, 
την τήρηση των πρακτικών και την κοινοποίηση των 
σχετικών αποφάσεων και την εξυπηρέτηση των Νομαρ¬ 
χιακών Συμβούλων και των μελών των επιτροπών. 

Γ. Τμήμα Τύπου, Δημοσίων και Διεθνών Σχέσεων 

Η παρακολούθηση του τύπου και η ενημέρωση της 
πολιτικής ηγεσίας και των νομαρχιακών οργάνων για 
τις δημοσιεύσεις του τύπου, που αναφέρονται σε σχόλια 
και διατύπωση προβλημάτων και αναγκών των πολιτών, 
στην άσκηση κριτικής και στην προβολή απόψεων πο¬ 
λιτών και φορέων. 

Η προβολή με κάθε πρόσφορο μέσο (έκδοση εφη¬ 
μερίδας, δελτίων τύπου, καταχωρήσεις σε έντυπο και 
ηλεκτρονικό τύπο κ.λπ.) της δραστηριότητας της ΝΑ σε 
όλους τους τομείς αρμοδιότητάς της. 

Η οργάνωση των επαφών της πολιτικής ηγεσίας και 
των οργάνων της ΝΑ με τους εκπροσώπους των μέσων 
μαζικής ενημέρωσης. 

Η εθιμοτυπία, η οργάνωση, η φιλοξενία προσκεκλη¬ 
μένων προσώπων και φορέων καθώς και επισκεπτών, 
η τέλεση δημοσίων εορτών και επισήμων τελετών, η 
διοργάνωση συνεδρίων και συναντήσεων, δεξιώσεων 
και συναφών εκδηλώσεων, καθώς επίσης και τα θέματα 
Δημοσίων και Διεθνών Σχέσεων. 

Η διαχείριση κονδυλίων για εξυπηρέτηση των πιο 
πάνων σκοπών καθώς και οποιοσδήποτε άλλης δρα¬ 
στηριότητας που εντάσσεται στην εξυπηρέτηση ή συ¬ 
ντελεί άμεσα στην καλύτερη εκπλήρωση των σκοπών 
της ΝΑ. 

Δ. Τμήμα ΠΑΜ-ΠΣΕΑ 

Το Τμήμα Παλλαϊκής Αμυνας - Πολιτικής Σχεδίασης 
Έκτακτης Ανάγκης (ΠΑΜ - ΠΣΕΑ), διέπεται σε ότι αφορά 


τη διάρθρωση, τη λειτουργία και τις αρμοδιότητές του 
από τις κείμενες κάθε φορά διατάξεις. Ειδικότερα, έργο 
του τμήματος είναι: 

Η εισήγηση για τις ενδεδειγμένες μεθόδους χειρισμού 
των θεμάτων και μέτρων πολιτικής σχεδίασης έκτακτης 
ανάγκης. 

Ο συντονισμός και η κατεύθυνση των ενεργειών όλων 
γενικά των πολιτικών δυνάμεων μέσα στο νομό, για την 
επίτευξη των σκοπών της πολιτικής σχεδίασης έκτακτης 
ανάγκης. 

Ε. Γ ραφείο Νομικής Υπηρεσίας 

Στις αρμοδιότητες του γραφείου ανήκει γενικά η νο¬ 
μική κάλυψη των υπηρεσιών της Νομαρχιακής Αυτοδι¬ 
οίκησης Εύβοιας. 

Για τη στελέχωση του γραφείου, συνιστώνται δύο 
θέσεις δικηγόρων που καλύπτονται με σχέση εργασίας 
ιδιωτικού δικαίου, ή με μισθό εντολής. 

Για την κάλυψη μιας εκ των δύο αυτών θέσεων, πέραν 
των τυπικών προσόντων, απαιτείται και άδεια άσκησης 
δικηγορίας στον Άρειο Πάγο. 

ΣΤ. Γ ραφείο Ειδικών Συμβούλων και Επιστημόνων Συ¬ 
νεργατών 

Στις αρμοδιότητες του γραφείου αυτού ανήκουν: 

Η μελέτη ειδικών θεμάτων που ανατίθενται από τα 
Νομαρχιακά Όργανα, για διατύπωση σχετικής έρευνας 
και εισήγησης. 

Συνιστώνται δυο θέσεις ειδικού επιστημονικού προ¬ 
σωπικού, που καλύπτονται με σχέση εργασίας ιδιωτικού 
δικαίου, τα δε προσόντα αυτής της κατηγορίας προ¬ 
σωπικού καθορίζονται στην παραγρ. 2 του άρθρου 25 
του ν. 1943/19991 σε συνδυασμό με το άρθρο 23 παρ. 
2 εδ. 5 και 6. 

Συνιστώνται μέχρι τρεις θέσεις ειδικών συμβούλων 
- ειδικών συνεργατών της κατηγορίας ειδικών θέσεων 
(Ε. Θ.) 

Ζ. Γ ραφείο Πολιτικής Προστασίας 

Το Τμήμα Πολιτικής Προστασίας, διέπεται σε ότι αφο¬ 
ρά τη διάρθρωση, τη λειτουργία και τις αρμοδιότητές 
του από τις κείμενες κάθε φορά διατάξεις. Ειδικότερα, 
έργο του τμήματος είναι: 

Η εισήγηση για τις ενδεδειγμένες μεθόδους χειρι¬ 
σμού των θεμάτων και μέτρων πολιτικής προστασίας 
που αποβλέπουν στην προστασία της ζωής, υγείας 
και περιουσίας των πολιτών από φυσικές (ταχείας ή 
βραδείας εξέλιξης), τεχνολογικές (συμπεριλαμβανο¬ 
μένων βιολογικών, χημικών και πυρηνικών συμβάντων) 
και λοιπές καταστροφές, που προκαλούν καταστά¬ 
σεις έκτακτης ανάγκης κατά τη διάρκεια ειρηνικής 
περιόδου. 

Ο συντονισμός και η κατεύθυνση των ενεργειών όλων 
γενικά των πολιτικών δυνάμεων μέσα στο νομό, για την 
επίτευξη των σκοπών της πολιτικής προστασίας. 

Η εκπόνηση σχεδίων πρόληψης ανά κατηγορία κινδύ¬ 
νου, λαμβάνοντας μέτρα ετοιμότητας και αναλαμβάνο¬ 
ντας δράσεις πρόληψης, ετοιμότητας, αντιμετώπισης 
και αποκατάστασης. 

4. Οι Υπηρεσίες Υποστήριξης του Νομάρχη στελε¬ 
χώνονται από αποσπασμένους υπαλλήλους όλων των 
κλάδων (ΠΕ, ΤΕ, ΔΕ, ΥΕ) και υπαλλήλους Ειδικών Θέσεων 
(ΕΘ). Μία θέση δημοσιογράφου που συστάθηκε σύμφω¬ 
να με το άρθρο 52 παρ. 8 του ν. 2218/1994 καλύπτεται 

από δημοσιογράφο, με σύμβαση εργασίας ορισμένου 
χρόνου διάρκειας όσο η θητεία του Νομάρχη. 

5. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Ως προϊστάμενοι των Υπηρεσιών Υποστήριξης του 
Νομάρχη ορίζονται υπάλληλοι με προσόντα όπως αυτά 
περιγράφονται, κατά περίπτωση, από την εκάστοτε 
ισχύουσα ειδική Νομοθεσία. 

Αρθρο 3ο 

ΑΡΜΟΔΙΟΤΗΤΕΣ ΓΕΝΙΚΟΥ ΓΡΑΜΜΑΤΕΑ 
Ν.Α. ΕΥΒΟΙΑΣ 

1. Αρμοδιότητες του Γενικού Γραμματέα Ν.Α. ΕΥΒΟΙΑΣ, 
είναι εκείνες που περιγράφονται από το ν. 3274/2004 
άρθρο 4 παρ. 3 και συγκεκριμένα: 

Ο Γ ενικός Γ ραμματέας προίσταται αμέσως μετά το 
Νομάρχη, όλων των υπηρεσιών της Νομαρχιακής Αυ¬ 
τοδιοίκησης και του Νομαρχιακού Διαμερίσματος και 
προσυπογράφει τα έγγραφα που υπογράφονται από το 
Νομάρχη ή τον Αντινομάρχη. 

2. Η Γενική Γραμματεία της Ν.Α. υποστηρίζεται στο 
έργο της από το Γ ραφείο Γ ραμματείας. 

Άρθρο 4ο 

ΔΙΑΘΡΩΣΗ - ΑΡΜΟΔΙΟΤΗΤΕΣ ΓΕΝΙΚΗΣ ΔΙΕΥΘΥΝΣΗΣ 
ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ 

1. Αρμοδιότητα της Γενικής Διεύθυνσης Ν.Α. είναι ο 
συντονισμός όλων των δραστηριοτήτων του συνόλου 
των Διευθύνσεων, καθώς και ο έλεγχος λειτουργίας 
των υπηρεσιών. 

2. Η Γενική Διεύθυνση υποστηρίζεται στο έργο της 
από το Γ ραφείο Γ ραμματείας. 

Άρθρο 5ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 

ΔΙΕΥΘΥΝΣΗΣ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ 

1. Αρμοδιότητες της Διεύθυνσης είναι: 

-Μελέτες, εισηγήσεις, διαχειρίσεις πιστώσεων προ¬ 
γραμμάτων δημοσίων επενδύσεων. 

-Προγραμματισμός και παρακολούθηση προγραμμά¬ 
των που αφορούν έργα και μέτρα για την οικονομική, 
πολιτιστική ανάπτυξη και τη βελτίωση της ποιότητας 
ζωής. 

-Συγκέντρωση και τήρηση στατιστικών και λοιπών 
στοιχείων δημοσίων επενδύσεων. 

-Μελέτες και έργα σύμφωνα με τις διατάξεις της πα¬ 
ραγράφου 5 του άρθρου 100 του π.δ. 30/1996. 

-Παρακολούθηση ιδιωτικών παραγωγικών επενδύσεων 
στο Νομό που πραγματοποιούνται με την ενίσχυση του 
δημοσίου. 

-Γραμματειακή στήριξη των Νομαρχιακών Οργάνων 
Ελέγχου Επενδύσεων. 

-Πληροφόρηση και στήριξη φορέων για τα αναπτυξι¬ 
ακά προγράμματα και νόμους 

-Διαχείριση προγραμμάτων Ευρωπαϊκών ταμείων. 

-Συγκέντρωση και τήρηση στατιστικών και λοιπών 
στοιχείων ιδιωτικών επενδύσεων. 

2. Η Δ/νση Προγραμματισμού και Ανάπτυξης αποτε- 
λείται από τα παρακάτω τμήματα: 

Α. Τμήμα Δημοσίων και Ιδιωτικών Επενδύσεων 

Β. Γ ραφείο Γ ραμματείας 

3. Οι αρμοδιότητες της Δ/νσης ανάγονται στα πα¬ 
ρακάτω θέματα που κατανέμονται στα τμήματα και 
γραφεία ως εξής: 


Α. Τμήμα Δημοσίων και Ιδιωτικών Επενδύσεων με 
αντικείμενα τα αναφερόμενα στην παράγραφο 1 του 
παρόντος άρθρου. 

Β. Γ ραφείο Γ ραμματείας, με αντικείμενο τη γραμμα¬ 
τειακή στήριξη της Διεύθυνσης. 

4. Η στελέχωση της Διεύθυνσης Προγραμματισμού 
και Ανάπτυξης δύναται να ενισχυθεί με αποσπασμένους 
υπαλλήλους όλων των κλάδων. 

5. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

α. Στη Διεύθυνση προΐστανται υπάλληλοι ΠΕ οποιου- 
δήποτε κλάδου. 

β. Στο τμήμα Δημοσίων και Ιδιωτικών Επενδύσεων, 
προΐστανται υπάλληλοι ΠΕ οποιουδήποτε κλάδου ή ΤΕ 
οποιουδήποτε κλάδου. 

Άρθρο 6ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΗΣ ΔΙΟΙΚΗΣΗΣ ΚΑΙ ΟΡΓΑΝΩΣΗΣ 

1. Στις αρμοδιότητες της Διεύθυνσης υπάγονται τα 
θέματα που αφορούν: 

-Το διορισμό, τις υπηρεσιακές μεταβολές, τις άδειες, 
την εκπαίδευση, τη λύση της υπαλληλικής σχέσης του 
προσωπικού της Νομαρχιακής Αυτοδιοίκησης. 

-Την επίβλεψη Εφαρμογής βελτιώσεων στη Διοικητική 
οργάνωση της Ν.Α. 

-Την αξιοποίηση Τεχνολογιών Πληροφορικής και Τη¬ 
λεπικοινωνιών. 

-Την επιμόρφωση και βέλτιστη χρήση του ανθρώπινου 
δυναμικού. 

-Τη ρύθμιση θεμάτων απασχόλησης και παιδείας επί 
αρμοδιοτήτων που έχουν μεταβιβασθεί στις Νομαρχι¬ 
ακές Αυτοδιοικήσεις. 

- Τη μετάφραση κειμένων για τις ανάγκες της Ν.Α. 

2. Η Δ/νση Διοίκησης και Οργάνωσης, αποτελείται από 
τα κάτωθι τμήματα: 

Α. Τμήμα Διοίκησης Προσωπικού 

Α.1. Γ ραφείο Κίνησης 

Α.2. Γ ραφείο Απασχόλησης 

Α.3. Γ ραφείο Μεταφράσεων 

Β. Τμήμα Οργάνωσης και Πληροφορικής 

Γ. Τμήμα Εκλογών 

Δ. Τ μήμα Γ ραμματείας 

Δ.1. Γ ραφείο Πληροφοριών 

3. Οι αρμοδιότητες της Δ/νσης Διοίκησης και Οργά¬ 
νωσης ανάγονται αναλυτικότερα στα παρακάτω θέματα 
που κατανέμονται στα τμήματα ως εξής: 

Α. Τμήμα Διοίκησης Προσωπικού 
Διοικητική οργάνωση και βελτίωση της λειτουργικό¬ 
τητας των υπηρεσιών. 

Υποβοήθηση του έργου της πολιτικής ηγεσίας για την 
άσκηση της εποπτείας, ελέγχου και συντονισμού των 
υπηρεσιών της Νομαρχιακής Αυτοδιοίκησης και των 
ιδρυμάτων και λοιπών Νομικών Προσώπων της Νομαρ¬ 
χιακής Αυτοδιοίκησης Εύβοιας 
Μελέτη, υπόδειξη και παρακολούθηση εφαρμογής 
μέτρων για την απλούστευση των γραφειοκρατικών 
διατυπώσεων και την κατάργηση περιττών διατυπώσε¬ 
ων σε συνεργασία με το Τμήμα Οργάνωσης και Πλη¬ 
ροφορικής. 

Ο χειρισμός θεμάτων Πρωτοβάθμιας και Δευτερο¬ 
βάθμιας Εκπαίδευσης όπως αυτά περιγράφονται στις 
εκάστοτε ισχύουσες διατάξεις. 

Η επεξεργασία στοιχείων σε συνεργασία με το Τμήμα 
Οργάνωσης και Πληροφορικής για την εκτίμηση των 
αναγκών των υπηρεσιών της Ν.Α. σε θέσεις προσωπι¬ 
κού και την κατανομή τους σε κατηγορίες, κλάδους, 
βαθμούς ή ειδικότητες. 

Ο διορισμός, πρόσληψη, τοποθέτηση, μονιμοποίηση, 
μετάθεση, μετακίνηση, προαγωγή, τοποθέτηση προϊ¬ 
σταμένων οργανικών μονάδων, μετάταξη, αναγνώριση 
προϋπηρεσιών, λύση υπαλληλικής σχέσης και συνταξι- 
οδότησης του προσωπικού της Ν.Α. 

Η τήρηση των προσωπικών μητρώων, βιβλίων, καθώς 
και η έκδοση πιστοποιητικών υπηρεσιακών μεταβολών, 
όλων των υπαλλήλων της Ν.Α. 

Η μέριμνα για την σύνταξη εκθέσεων ουσιαστικών 
προσόντων των υπαλλήλων της Νομαρχιακής Αυτο¬ 
διοίκησης. 

Ο πειθαρχικός έλεγχος των υπαλλήλων καθώς και η 
σύνταξη υπομνημάτων σε ένδικα μέσα αυτών, ενώπιον 
του συμβουλίου της Επικράτειας και των λοιπών διοι¬ 
κητικών δικαστηρίων. 

Η μέριμνα για τη συγκρότηση και τη λειτουργία του 
υπηρεσιακού συμβουλίου και για την εκλογή των αιρε¬ 
τών μελών αυτού. 

Η χορήγηση οποιασδήποτε άδειας στους υπαλλήλους 
της Νομαρχιακής Αυτοδιοίκησης. 

Ο έλεγχος προσέλευσης και αποχώρησης του προ¬ 
σωπικού των υπηρεσιών της ΝΑ. 

Η χορήγηση μισθολογικών κλιμακίων και επιδόματος 
χρόνου υπηρεσίας, η έγκριση υπερωριακής απασχόλη¬ 
σης και μετακίνησης εκτός έδρας όλων των υπαλλήλων 
της Νομαρχιακής Αυτοδιοίκησης. 

Η μέριμνα για τη διακρίβωση των αναγκών εκπαίδευ¬ 
σης προσωπικού. 

Η μέριμνα για τη λειτουργία, συντήρηση, εκποίηση 
όλων των συσκευών και μηχανών. 

Η μέριμνα για τη στέγαση των υπηρεσιών, τον εξο¬ 
πλισμό, τη συντήρηση, καθαριότητα και επισκευή των 
κτιρίων και την ασφάλειά τους. 

Η μέριμνα για την τήρηση του εμπιστευτικού πρω¬ 
τοκόλλου αλληλογραφίας της Νομαρχιακής Αυτοδι¬ 
οίκησης. 

Κάθε άλλο θέμα που δεν περιγράφεται ρητά, είναι 
συναφές προς τα ανωτέρω αντικείμενα και δεν ανήκει 
στην αρμοδιότητα άλλης υπηρεσίας της ΝΑ. 

Α1. Γραφείο Κίνησης 

Η μέριμνα για την κίνηση, συντήρηση και επισκευή, ως 
και κάθε άλλη μεταβολή των αυτοκινήτων των υπηρε¬ 
σιών της Ν.Α. 

Α2. Γ ραφείο Απασχόλησης 

Η επέκταση της δικαιοδοσίας των Επιτροπών Ρύθ¬ 
μισης φορτοεκφορτώσεων Ξηρός μέχρι τα όρια της 
δικαιοδοσίας της οικείας Επιθεώρησης Εργασίας. 

Η συγκρότηση Συμβουλίων και Επιτροπών αρμοδιό¬ 
τητας Υπουργείου Απασχόλησης και Κοινωνικής Προ¬ 
στασίας, παρ 7 άρθρου 15 ν. 2639/1998. 

Η έγκριση αποφάσεων ΕΡΦ Λιμένων Ν. Εύβοιας, αναφο¬ 
ρικά με τη χορήγηση ή αφαίρεση βιβλιαρίων ή προσωρι¬ 
νών αδειών εργασίας φορτοεκφορτωτών λιμένων. 

Το ωράριο πρατηρίων υγρών καυσίμων ν. 3377/2005. 

Παράταση του πλαισίου ωραρίου ν. 2224/1994. 

Η κατ’ εξαίρεση λειτουργία καταστημάτων τις Κυ¬ 
ριακές και τις ημέρες αργίας σε περιοχές που έχουν 
χαρακτηρισθεί ως «τουριστικές». 


Α3. Γ ραφείο Μεταφράσεων 

Η μετάφραση κειμένων. 

Β. Τμήμα Οργάνωσης και Πληροφορικής 

Ο χειρισμός όλων των θεμάτων οργάνωσης των υπη¬ 
ρεσιών της Ν.Α. 

Η μελέτη, υπόδειξη και παρακολούθηση εφαρμογής 
μέτρων για την απλούστευση γραφειοκρατικών διαδι¬ 
κασιών και την κατάργηση περιττών διατυπώσεων, σε 
συνεργασία με τις κατά αντικείμενο αρμόδιες υπηρε¬ 
σίες. 

Η μελέτη των χρησιμοποιούμενων εντύπων και η ει¬ 
σήγηση για τη βελτίωση και τυποποίησή τους, η σχε¬ 
δίαση νέων απλουστευμένων εντύπων, ιδιαίτερα των 
απαραίτητων στις συναλλαγές των πολιτών με τις 
υπηρεσίες. 

Η μελέτη και η εισήγηση μέτρων για την καθιέρωση 
προσφορότερων μεθόδων εργασίας για την ταχύτερη 
διεκπεραίωση των διοικητικών ενεργειών. 

Η μέριμνα για την ανάπτυξη και εφαρμογή, από τις 
κατά αντικείμενο αρμόδιες υπηρεσίες, σύγχρονων τεχνι¬ 
κών μεθόδων για την αύξηση της παραγωγικότητας. 

Η μέριμνα για την κωδικοποίηση των διατάξεων νόμων, 
διαταγμάτων και αποφάσεων, που αναφέρονται στις 
αρμοδιότητες της Ν.Α. 

Η συγκέντρωση και αξιολόγηση στοιχείων για τη σύ¬ 
νταξη εκθέσεων πεπραγμένων των διευθύνσεων της 

Ν.Α. 

Η κατάρτιση μετά από συνεργασία με τις λοιπές υπη¬ 
ρεσίες, του ετήσιου προγράμματος δράσης της Ν.Α. και 
η παρακολούθηση της εφαρμογής του. 

Η οργάνωση και η εκτέλεση προγραμμάτων εισαγω¬ 
γικής εκπαίδευσης των υπαλλήλων, τόσο πριν την ανά¬ 
ληψη υπηρεσίας, όσο και με την ανάληψη υπηρεσίας, με 
σκοπό τη γενική ενημέρωση μέχρι τη λήξη της διετούς 
δοκιμαστικής υπηρεσίας 

Η οργάνωση και εκτέλεση προγραμμάτων επιμόρφω¬ 
σης ειδικού ενδιαφέροντος και προγραμμάτων επαγ¬ 
γελματικής εξειδίκευσης. 

Η μέριμνα για τη μετεκπαίδευση των υπαλλήλων, για 
τη διεύρυνση των επιστημονικών ή τεχνικών τους γνώσε¬ 
ων που είναι πρόσφορες για την καλύτερη αντιμετώπιση 
των αναγκών της υπηρεσίας ή την εξειδίκευσή τους, σε 
σύγχρονες τεχνικές διοίκησης και τεχνολογίας. 

Η μέριμνα για τη μεταπτυχιακή εκπαίδευση των υπαλ¬ 
λήλων σε ΑΕΙ της ημεδαπής ή αλλοδαπής για τη λήψη 
μεταπτυχιακού τίτλου σπουδών, συναφούς με το αντι¬ 
κείμενο της Νομαρχιακής Αυτοδιοίκησης. 

Η εξυπηρέτηση της Νομαρχιακής Αυτοδιοίκησης σε 
μηχανογραφικές εφαρμογές από πλευράς ανάλυσης, 
σχεδίασης, προγραμματισμού τεκμηρίωσης και εφαρ¬ 
μογής. 

Η επιλογή των δραστηριοτήτων της Νομαρχιακής Αυ¬ 
τοδιοίκησης που επιβάλλεται να μηχανογραφούνται. 

Η ανάπτυξη και υποστήριξη του πληροφοριακού συ¬ 
στήματος των υπηρεσιών. 

Η αξιολόγηση, επιλογή και ανανέωση του συστημικού 
περιβάλλοντος (λειτουργικά συστήματα, βάσεις δεδομέ¬ 
νων κ.λπ.), καθώς και των έτοιμων προϊόντων πακέτων 
αυτοματισμού γραφείου και άλλων, που θα χρησιμοποιεί 
η Νομαρχιακή Αυτοδιοίκηση. 

Η λειτουργία, η πλήρης εκμετάλλευση και η συντήρη¬ 
ση του εξοπλισμού ηλεκτρονικής επεξεργασίας στοιχεί- 

ων και λοιπών μηχανών και η ασφάλεια του εξοπλισμού 
αυτού. 

Η υποστήριξη για την καλή λειτουργία και η συντήρη¬ 
ση του εξοπλισμού Η/Υ που εγκαθίσταται στις διευθύν¬ 
σεις της Νομαρχιακής Αυτοδιοίκησης και η ανανέωση 
του εξοπλισμού. 

Γ. Τμήμα Εκλογών 

Η προετοιμασία διενέργειας εκλογών ανάδειξης μελών 
του Ευρωπαϊκού Κοινοβουλίου, του Ελληνικού Κοινοβου¬ 
λίου, της Αυτοδιοίκησης (Νομαρχιακή - Δήμοι - Κοινότη¬ 
τες) και Δημοψηφισμάτων, καθώς και η μεταβίβαση των 
αποτελεσμάτων των εκλογών στο ΥΠ.ΕΣ.Δ.Δ.Α. 

Δ. Τμήμα Γραμματείας 

Η πρωτοκόλληση, διακίνηση της αλληλογραφίας, δα¬ 
κτυλογράφηση, αναπαραγωγή, διεκπεραίωση των εγ¬ 
γράφων στην οργάνωση και ταξινόμηση του αρχείου, 
καθώς και η πρόταση για εκκαθάριση εγγράφου ως 
αχρήστου. 

Η πρωτοκόλληση εγγράφων ή αιτήσεων που αφορούν 
όλες τις υπηρεσίες της Ν.Α., όταν περιέρχονται στη 
γραμματεία με οποιαδήποτε διαδικασία και η προώθησή 
τους αρμοδίως. 

Η επικύρωση από τον προϊστάμενο της γραμματείας ή 
το νόμιμο αναπληρωτή του, της ακρίβειας αντιγράφων, 
φωτοαντιγράφων οποιωνδήποτε εγγράφων ή δικαιολο- 
γητικών, ύστερα από αντιπαραβολή τους με το επιδει¬ 
κνυόμενο σχετικό πρωτότυπο ή ακριβές αντίγραφο. 

Η μέριμνα για τη βεβαίωση του γνησίου της υπογρα¬ 
φής του προσωπικού της υπηρεσίας και των πολιτών. 

Δ3. Γ ραφείο Πληροφοριών 

Η παροχή πληροφοριών και κατευθύνσεων στους 
πολίτες για το αντικείμενο και τις αρμοδιότητες των 
υπηρεσιών της ΝΑ ΕΥΒΟΙΑΣ και των υπαλλήλων της. 

4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

α. Στη Διεύθυνση προΐστανται υπάλληλοι ΠΕ κλάδου 
Διοικητικού Οικονομικού και εν ελλείψει, υπάλληλοι ΤΕ 
Διοικητικού Λογιστικού. 

β. Στο τμήμα Διοίκησης Προσωπικού, προΐστανται 
υπάλληλοι ΠΕ κλάδου Διοικητικού Οικονομικού ή ΤΕ 
Διοικητικού Λογιστικού. 

γ. Στο Τμήμα Οργάνωσης και Πληροφορικής προΐ- 
στανται υπάλληλοι ΠΕ κλάδου Πληροφορικής, ή ΤΕ 
Πληροφορικής. 

δ. Στο τμήμα Εκλογών, προΐστανται υπάλληλοι ΠΕ 
κλάδου Διοικητικού Οικονομικού, ή ΤΕ Διοικητικού Λο¬ 
γιστικού, ή ΔΕ Διοικητικού Λογιστικού. 

ε. Στο Τ μήμα Γ ραμματείας, προΐστανται υπάλληλοι ΤΕ 
κλάδου Διοικητικού Λογιστικού ή ΔΕ κλάδου Διοικητικού 
Λογιστικού. 

Άρθρο 7ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΗΣ ΟΙΚΟΝΟΜΙΚΟΥ 

1. Οι αρμοδιότητες της Δ/νσης Οικονομικού ανάγο¬ 
νται στην κατάρτιση, τροποποίηση και εκτέλεση του 
προϋπολογισμού της ΝΑ, στην αξιοποίηση όλων των 
δυνατοτήτων δημιουργίας και απόκτησης εσόδων, στη 
βεβαίωση των επιβαλλόμενων φόρων, τελών δικαιωμά¬ 
των και εισφορών, στην πραγματοποίηση προμηθειών, 
στη λογιστική και ταμειακή διαχείριση και στην προ¬ 
στασία και αξιοποίηση της περιουσίας της ΝΑ. 


2. Τη Δ/νση Οικονομικού απαρτίζουν τα κάτωθι τμή¬ 
ματα: 

Α. Τμήμα Προϋπολογισμού - Εσόδων 
Β. Τμήμα Ταμειακής Διαχείρισης 
Γ. Τμήμα Προμηθειών - Λογιστηρίου 
Δ. Τμήμα Περιουσίας 
Ε. Τμήμα Μισθοδοσίας 
ΣΤ. Τ μήμα Γ ραμματείας 

3. Οι αρμοδιότητες της Δ/νσης Οικονομικού ανάγονται 
αναλυτικότερα στα παρακάτω θέματα που κατανέμο- 
νται στα τμήματα ως εξής: 

Α. Τμήμα Προϋπολογισμού - Εσόδων 
Η συγκέντρωση και επεξεργασία στοιχείων αναγκαίων 
για την κατάρτιση ή τροποποίηση του προϋπολογισμού 
εσόδων και εξόδων της ΝΑ. 

Η παρακολούθηση εκτέλεσης του προϋπολογισμού. 
Η επιμέλεια είσπραξης όλων των εσόδων της ΝΑ που 
προσδιορίστηκαν από τον ετήσιο προϋπολογισμό μέσα 
στις νόμιμες προθεσμίες, καθώς και όλων των χρηματι¬ 
κών υπολοίπων εσόδων των προηγούμενων ετών. 

Η κατά τις κείμενες διατάξεις εξασφάλιση των απα¬ 
ραίτητων χρηματικών κονδυλίων, για την εξόφληση των 
υποχρεωτικών δαπανών της ΝΑ. 

Η μελέτη της δανειοληπτικής δυνατότητας της ΝΑ. 

Η κατάρτιση των επί μέρους και του γενικού απολο¬ 
γισμού εσόδων και εξόδων της ΝΑ και η υποβολή του 
για έλεγχο και έγκριση στα αρμόδια όργανα μέσα στις 
νόμιμες προθεσμίες. 

Η μελέτη και αξιοποίηση όλων των δυνατοτήτων δη¬ 
μιουργίας και απόκτησης εσόδων από τη ΝΑ και η φρο¬ 
ντίδα για τη βεβαίωση των εσόδων από τέλη, φόρους, 
δικαιώματα, εισφορές και άλλες πηγές. 

Η μέριμνα για την κατάρτιση των βεβαιωτικών κατα¬ 
λόγων σύμφωνα με τις αποφάσεις του Νομαρχιακού 
Συμβουλίου περί επιβολής φόρων, τελών και δικαιω¬ 
μάτων. 

Η παρακολούθηση των αποδόσεων από το Δημόσιο 
των συνεισπραττόμενων από τη Δ.Ο.Υ. φόρων, τελών 
και δικαιωμάτων της ΝΑ. 

Η εκτέλεση κάθε προπαρασκευαστικής εργασίας που 
αφορά στη διαγραφή βεβαιωθέντων, ή στην επιστροφή 
αχρεωστήτως εισπραχθέντων φόρων, τελών και δικαιω¬ 
μάτων της Νομαρχιακής Αυτοδιοίκησης και η κατάρτιση 
των σχετικών καταστάσεων διαγραφής ή πρωτοκόλλου 
εκπτώσεως. 

Η συγκέντρωση και καταχώρηση στα οικεία λογιστικά 
βιβλία όλων των εισπράξεων και πληρωμών της ΝΑ. 

Η διεξαγωγή κάθε προπαρασκευαστικής εργασίας, 
σύμφωνα με την ισχύουσα νομοθεσία για την επίλυση 
φορολογικών διαφορών της ΝΑ από τα αρμόδια τακτικά 
διοικητικά Δικαστήρια. 

Β. Τμήμα Ταμειακής Διαχείρισης 
Η έγκαιρη επίδοση των πόσης φύσεως λογαριασμών 
και ειδοποιήσεων προς τους οφειλέτες. 

Η ενάσκηση ή εντολή λήψεως όλων των αναγκαστικών 
μέτρων, που επιτρέπονται από τις ισχύουσες διατάξεις, 
σε βάρος των οφειλετών της ΝΑ. 

Η καθημερινή έκδοση γραμματίου παραλαβής των 
εισπράξεων, που πραγματοποιούνται από τα εισπρακτι¬ 
κά όργανα, με χρηματικό λογαριασμό (τακτοποιητέες 
εισπράξεις). 

Η καθημερινή ενημέρωση των χρηματικών καταλόγων 
της ΝΑ με την πίστωση των εισπραττομένων. 

Η εξόφληση των χρηματικών ενταλμάτων μέσα στα 
όρια των χορηγούμενων πιστώσεων από τον προϋπο¬ 
λογισμό. 

Η κανονική τήρηση των βιβλίων και λοιπών στοιχείων 
που προβλέπονται από τις κείμενες διατάξεις. 

Γ. Τμήμα Προμηθειών - Λογιστηρίου 

Η παρακολούθηση εκτέλεσης προϋπολογισμού των 
Δημοσίων Επενδύσεων της ΝΑ. 

Η συγκέντρωση και ο έλεγχος όλων των δικαιολο- 
γητικών πληρωμής δαπανών Έργων για την αποστολή 
αυτών στην Υπηρεσία Δημοσιονομικού Ελέγχου. 

Η κατάρτιση και παρακολούθηση εκτέλεσης του προ¬ 
γράμματος προμηθειών, η προμήθεια και διαχείριση 
υλικών, μηχανημάτων, εφοδίων ή άλλου περιουσιακού 
στοιχείου λειτουργίας των υπηρεσιών της ΝΑ ως και η 
προμήθεια αυτοκινήτων. 

Η σύνταξη όρων συγγραφής υποχρεώσεων κάθε εί¬ 
δους προμήθειας της ΝΑ με τακτικό ή πρόχειρο διαγω¬ 
νισμό, κατά τις ισχύουσες διατάξεις. 

Η διενέργεια των τακτικών και πρόχειρων διαγω¬ 
νισμών προμηθειών ή σε απευθείας και χωρίς δια¬ 
γωνισμό προμήθεια υλικών κατά τις ισχύουσες δια¬ 
τάξεις. 

Η σύνταξη των πρωτοκόλλων και λοιπών δικαιολο- 
γητικών παραλαβής των διαφόρων υλικών και η διαβί¬ 
βασή τους στο τμήμα λογιστηρίου για την έκδοση των 
ενταλμάτων πληρωμής. 

Ο έλεγχος των δικαιολογητικών κάθε δαπάνης και 
έκδοσης των χρηματικών ενταλμάτων πληρωμών. 

Η εκμίσθωση ακινήτων για τη στέγαση των Υπηρεσιών 
αρμοδιότητας ΝΑ. 

Δ. Τμήμα Περιουσίας 

Η προστασία και διαχείριση της περιουσίας της ΝΑ 
και ειδικότερα η εκτέλεση κάθε εργασίας που σχετίζε¬ 
ται με την κτηματική περιουσία της ΝΑ και τα έσοδα 
της, την επιμέλεια των κατά τις κείμενες διατάξεις των 
νόμων, διαταγμάτων, κανονισμών κ.λπ., εκμισθώσεων ή 
εκμεταλλεύσεων των ακινήτων και επίβλεψη για την 
ακριβή εκτέλεση των όρων μισθώσεως και χρήσης τους, 
η καλή συντήρηση και λειτουργία γενικά και η βεβαίωση 
από την εκμίσθωση χρήση ή εκμετάλλευση προσόδων 
ως εσόδων της Ν.Α. 

Η διαχείριση πάσης φύσεως υλικού. 

Η διαφύλαξη του αναλώσιμου και μη αναλώσιμου υλι¬ 
κού της ΝΑ. Η παρακολούθηση του εισαγόμενου στην 
αποθήκη υλικού πάσης φύσεως, η δικαιολόγηση του 
διατεθειμένου υλικού και η εξακρίβωση αυτού, όπου 
υπάρχει κατά την ισχύουσα νομοθεσία. 

Η τήρηση βιβλίων και άλλων στοιχείων παρακολού¬ 
θησης και διακίνησης του υλικού των Υπηρεσιών της 
ΝΑ. 

Ε. Τμήμα Μισθοδοσίας 

Η εκκαθάριση των αποζημιώσεων, εξόδων παράστασης 
και κίνησης των αιρετών οργάνων και των αποδοχών, 
λοιπών απολαβών και αποζημιώσεων, του προσωπικού 
της Ν.Α. 

Η τήρηση αρχείου για την ισχύουσα κάθε φορά νομο¬ 
θεσία που διέπει το μισθολόγιο και τις πάσης φύσεως 
απολαβές των υπαλλήλων. 

ΣΤ. Τμήμα Γραμματείας 

Η γραμματειακή υποστήριξη της διεύθυνσης. 


4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

α. Στη Δ/νση Οικονομικού προ'ΐστανται υπάλληλοι ΠΕ 
κλάδου Διοικητικού Οικονομικού και εν ελλείψει κλάδου 
ΤΕ Διοικητικού Λογιστικού. 

β. Στα τμήματα Προϋπολογισμού - Εσόδων, Ταμειακής 
Διαχείρισης, Προμηθειών - Λογιστηρίου, Περιουσίας και 
Μισθοδοσίας, προ'ΐστανται υπάλληλοι ΠΕ κλάδου Διοικη¬ 
τικού Οικονομικού ή ΤΕ κλάδου Διοικητικού Λογιστικού 
ή ΔΕ κλάδου Διοικητικού Λογιστικού. 

γ. Στο Τμήμα Γραμματείας, προ'ΐστανται υπάλληλοι ΤΕ 
κλάδου Διοικητικού Λογιστικού ή ΔΕ κλάδου Διοικητικού 
Λογιστικού. 

Άρθρο 8ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΗΣ ΤΕΧΝΙΚΩΝ ΥΠΗΡΕΣΙΩΝ 

1. Αρμοδιότητες της Δ/νσης Τεχνικών Υπηρεσιών εί¬ 
ναι η μελέτη, εκτέλεση και συντήρηση των δημοσίων 
έργων νομαρχιακού επιπέδου καθώς και η συντήρηση 
και διάθεση του τεχνικού εξοπλισμού. 

Στις αρμοδιότητες της Δ/νσης ανήκουν: 

- Η διενέργεια αναγκαστικών απαλλοτριώσεων για 
την κατασκευή δημοσίων έργων. 

- Η ρύθμιση θεμάτων των επαρχιακών οδών (έγκριση 
κυκλοφοριακών συνδέσεων, κατάργηση τμημάτων επαρ¬ 
χιακών οδών λόγω νέας χάραξης, βελτιώσεις). 

- Η προστασία των λιμένων και η κατασκευή έργων 
των λιμενικών ταμείων (καθορισμός χερσαίας ζώνης λι- 
μένος και τμημάτων της, που μπορούν να περιφραχθούν, 
άδεια κατασκευής τεχνικών έργων και έγκριση μελέτης 
ιδιωτικού λιμενικού έργου) καθώς και η εποπτεία εκτέλε¬ 
σης έργων κατασκευής και επισκευής κτιρίων λιμενικών 
αρχών και σχολών εμπορικού ναυτικού. 

- Η προστασία των δημοσίων υδάτων (καθορισμός 
οριογραμμής ρευμάτων ή ρυάκων σε ρυμοτομικά σχέδια 
αρμοδιότητας του Νομάρχη, άδειες κατασκευής έργων 
στην κοίτη ή την περιοχή ποταμών, χειμάρρων, οχετών 
και διωρύγων ή έργων που μπορεί ν’ αλλοτριώσουν τις 
παροχετεύσεις), ο έλεγχος τήρησης της νομοθεσίας και 
η επιβολή των προβλεπόμενων κυρώσεων καθώς και η 
ρύθμιση λειτουργίας των υδρολογικών σταθμών. 

- Η ρύθμιση θεμάτων δημοσίων έργων (έγκριση πα¬ 
ρεκκλίσεων από τη νομοθεσία για την εκτέλεση νο¬ 
μαρχιακών έργων, εγγραφή στα νομαρχιακά μητρώα, 
επιχ/σεων που δεν είναι στο ΜΕΕΠ, χορήγηση άδειας 
κυκλοφορίας σε μηχανήματα έργων). 

- Η κατασκευή και επισκευή περιφερειακών και νομαρ¬ 
χιακών γενικών νοσοκομείων, δικαστικών κτιρίων και 
άλλων δημόσιων κτιρίων και κτιρίων της Αυτοδιοίκησης 
και άλλων φορέων. 

- Ο ποιοτικός έλεγχος των εκτελουμένων έργων. 

2. Η Δ/νση Τεχνικών Υπηρεσιών αποτελείται από τα 
κάτωθι τμήματα και γραφεία: 

Α. Τμήμα Έργων Οδοποιίας 

Β. Τμήμα Λιμενικών, Υδραυλικών και Έργων Εγγείων 
Βελτιώσεων 

Γ. Τμήμα ΚτιριακώνΈργων 

Δ. Τμήμα Μηχανολογικού Εξοπλισμού και Η/Μ Έρ¬ 
γων 

Ε. Τμήμα Γραμματείας 

ΣΤ. Γ ραφείο Εργαστηρίου 

Ζ. Γ ραφείο Προγράμματος 

Η. Γ ραφείο Αντιμετώπισης Προβλημάτων Θεομηνιών 

3. Οι αρμοδιότητες της Δ/νσης Τεχνικών Υπηρεσι¬ 
ών ανάγονται αναλυτικότερα στα παρακάτω θέματα 
που κατανέμονται στα τμήματα και τα γραφεία της 
ως εξής: 

Α. Τμήμα Έργων Οδοποιίας 

Η μελέτη και εκτέλεση των πόσης φύσεως έργων οδο¬ 
ποιίας, κυκλοφοριακών συνδέσεων και λοιπών ενεργειών 
που εντάσσονται στο τμήμα αυτό. 

Β. Τμήμα Λιμενικών, Υδραυλικών και Έργων Εγγείων 
Βελτιώσεων 

Η μελέτη και εκτέλεση των πόσης φύσεως λιμενικών, 
υδραυλικών, αντιπλημμυρικών και εγγειοβελτιωτικών 
έργων, καθώς και η αστυνόμευση των ρεμμάτων και 
λοιπών ενεργειών που εντάσσονται στο τμήμα αυτό. 

Γ. Τμήμα ΚτιριακώνΈργων 

Η μελέτη και εκτέλεση των πόσης φύσεως κτιρια- 
κών έργων και λοιπών ενεργειών που εντάσσονται στο 
τμήμα αυτό. 

Δ. Τμήμα Μηχανολογικού Εξοπλισμού και Η/Μ Έρ¬ 
γων 

Η έκδοση αδειών μηχανημάτων έργων, οι μεταβιβάσεις 
αυτών, η μελέτη και εκτέλεση έργων των Η/Μ εργασιών 
κτιριακών έργων, εγγειοβελτιωτικών έργων, κυκλοφο- 
ριακών κόμβων και λοιπών ενεργειών που εντάσσονται 
στο τμήμα αυτό. 

Ε. Τμήμα Γραμματείας 

Η γραμματειακή υποστήριξη των υπηρεσιών της Δι¬ 
εύθυνσης. 

ΣΤ. Γ ραφείο Εργαστηρίου 

Διενεργεί τον ποιοτικό έλεγχο των εκτελουμένων 
έργων. 

Ζ. Γ ραφείο Προγράμματος 

Η στήριξη του προγράμματος έργων και μελετών της 
Δ/νσης, η διενέργεια των δημοπρασιών και απαλλο¬ 
τριώσεων και λοιπών ενεργειών που εντάσσονται στο 
γραφείο αυτό. 

Η. Γ ραφείο Αντιμετώπισης Προβλημάτων Θεομηνιών 

Η αντιμετώπιση προβλημάτων που δημιουργούνται 
από θεομηνίες (σεισμούς, πλημμύρες, κατολισθητικά 
φαινόμενα κ.λπ.). 

4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

α. Στη Διεύθυνση, προίστανται υπάλληλοι ΠΕ κλάδου 
Μηχανικών ειδικοτήτων Πολιτικών ή Αρχιτεκτόνων ή 
Αγρονόμων Τοπογράφων ή Μηχανολόγων Ηλεκτρολό¬ 
γων Μηχανικών. 

β. Στο Τμήμα Έργων Οδοποιίας, προίστανται υπάλ¬ 
ληλοι ΠΕ κλάδου Μηχανικών ειδικοτήτων Πολιτικών ή 
Αγρονόμων Τοπογράφων Μηχανικών ή ΤΕ αντίστοιχων 
ειδικοτήτων. 

γ. Στο Τμήμα Λιμενικών και ΥδραυλικώνΈργων, προ- 
ίστανται υπάλληλοι ΠΕ κλάδου Πολιτικών Μηχανικών ή 
Αγρονόμων Τοπογράφων Μηχανικών ή ΤΕ αντίστοιχων 
ειδικοτήτων. 

δ. Στο Τμήμα ΚτιριακώνΈργων, προίστανται υπάλ¬ 
ληλοι ΠΕ κλάδου Μηχανικών ειδικοτήτων Πολιτικών ή 
Αρχιτεκτόνων ή Μηχανολόγων Ηλεκτρολόγων Μηχανι¬ 
κών ή ΤΕ αντίστοιχων ειδικοτήτων. 

ε. Στο Τ μήμα Μηχανολογικού Εξοπλισμού και Η/Μ'Εργων, 
προίστανται υπάλληλοι ΠΕ κλάδου Μηχανολόγων Ηλε¬ 
κτρολόγων Μηχανικών ή ΤΕ αντίστοιχης ειδικότητας. 

στ. Στο Τμήμα Γραμματείας, προίστανται υπάλληλοι 
ΤΕ κλάδου Διοικητικού Λογιστικού ή ΔΕ κλάδου Διοι¬ 
κητικού Λογιστικού. 


Άρθρο 9ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΗΣ ΑΓΡΟΤΙΚΗΣ ΑΝΑΠΤΥΞΗΣ 

1. Αρμοδιότητες της Διεύθυνσης Αγροτικής Ανάπτυξης 
είναι η προστασία και ανάπτυξη της φυτικής και ζωικής 
παραγωγής, η υποβοήθηση του αγροτικού κόσμου για 
την βελτίωση των μεθόδων εργασίας και την καλύτερη 
οργάνωση των γεωργικών εκμεταλλεύσεων, ο έλεγχος 
των γεωργικών βιομηχανιών και προϊόντων. Ακόμα, η 
συγκέντρωση και επεξεργασία στοιχείων, η εκπόνηση 
γεωργοοικονομικών μελετών, η κατάρτιση προγραμ¬ 
μάτων αγροτικής ανάπτυξης και η παρακολούθηση και 
αξιολόγηση της εφαρμογής τους, καθώς και η αξιολό¬ 
γηση των εφαρμοζομένων μέτρων γεωργικής πολιτικής, 
σε συνεργασία με τη Διεύθυνση προγραμματισμού, η 
εκτίμηση και παρακολούθηση της γεωργικής και κτη- 
νοτροφικής παραγωγής και των τιμών των γεωργικών 
προϊόντων. 

2. Τη Δ/νση Αγροτικής Ανάπτυξης απαρτίζουν τα κά¬ 
τωθι τμήματα και γραφεία: 

Α. Τμήμα Προγράμματος και Παραγωγής 

Β. Τμήμα Εισοδηματικών Ενισχύσεων 

Γ. Τ μήμα Φυτοπροστασίας, Βιολογικής Γ εωργίας και 
Κτηνοτροφίας 

Δ. Τ μήμα Εφαρμογών και Εκπαίδευσης 

Ε. Τμήμα Γεωργικών Βιομηχανιών και Ποιοτικού Ελέγ¬ 
χου 

ΣΤ. Τμήμα Εγγείων Βελτιώσεων, Τοπογραφήσεων και 
Εποικισμού 

Ζ. Τμήματα Αγροτικής Ανάπτυξης με έδρα: Αλιβέρι, 
Ιστιαία, Κάρυστο, Κύμη, Μαντούδι, Χαλκίδα και Ψαχνά 

Η. Γ ραφεία Αγροτικής Ανάπτυξης με έδρα: Αμάρυνθο, 
Αυλωνάρι και Λίμνη 

Θ. Τμήμα Γραμματείας 

I. Γ ραφείο Πληροφορικής 

3. Οι αρμοδιότητες της Δ/νσης Αγροτικής Ανάπτυξης 
ανάγονται στα παρακάτω θέματα και κατανέμονται στα 
τμήματα και γραφεία ως εξής: 

Α. Τμήμα Προγράμματος και Παραγωγής, με τα κάτωθι 
αντικείμενα: 

Προγραμματισμού και μελετών. 

Εγγειοδιαρθρώσεων και συνεργατισμού. 

Στατιστικής και τηλεσκόπησης. 

Δενδροκομίας. 

Κηπευτικών, ανθοκομίας, θερμοκηπιακών εγκαταστά¬ 
σεων. 

Αμπελουργίας. 

Φυτών μεγάλης καλλιέργειας, εισροών, θεομηνιών. 

Ζωικής παραγωγής. 

Μελισσοκομίας. 

Β. Τμήμα Εισοδηματικών Ενισχύσεων, με τα κάτωθι 
αντικείμενα: 

Επιδοτήσεων φυτικών προϊόντων. 

Επιδοτήσεων ζωικών προϊόντων. 

Επιδοτήσεων μεταποιημένων προϊόντων. 

Γ. Τ μήμα Φυτοπροστασίας, Βιολογικής Γ εωργίας και 
Κτηνοτροφίας με τα κάτωθι αντικείμενα: 

Φυτοπροστασίας και φυτο-υγειονολογικού ελέγχου. 

Γεωργικών φαρμάκων. 

Βιολογικής γεωργίας και κτηνοτροφίας. 

Δ. Τμήμα Εφαρμογών και Εκπαίδευσης με τα κάτωθι 
αντικείμενα: 

Εκσυγχρονισμού αγροτικών εκμεταλλεύσεων. 

Γεωργικής λογιστικής και πληροφορίας. 

Νέων αγροτών και μητρώου αγροτών. 

Αγροτικής οικιακής οικονομίας. 

Ε. Τμήμα Γεωργικών Βιομηχανιών και Ποιοτικού Ελέγ¬ 
χου με τα εξής αντικείμενα: 

Ποιοτικού ελέγχου. 

Μεταποίησης και εμπορίας. 

Εργαστήριο γεωργικών βιομηχανιών. 

ΣΤ. Τμήμα Εγγείων Βελτιώσεων, Τοπογραφήσεων και 
Εποικισμού με τα εξής αντικείμενα: 

Σύνταξη αναγνωριστικών και προκαταρτικών εκθέ¬ 
σεων και αξιολόγηση Ε.Β. έργων, ρύθμιση υδατικών 
σχέσεων, σύνταξη γεωργοοικονομικών μελετών, περι¬ 
βαλλοντικών, εδαφολογικών και υδρολογικών μελετών, 
βελτίωση παθογενών εδαφών, σύνταξη αντιδιαβρωτικών 
προγραμμάτων και χορήγηση αδειών ανόρυξης αρδευ¬ 
τικών πηγαδιών και γεωτρήσεων. Έλεγχος ποιότητας 
νερών, συγκέντρωση και επεξεργασία κλιματολογικών 
δεδομένων. Συμπλήρωση γεωργοοικονομικών, γεωργο- 
τεχνικών και τεχνικών στοιχείων Ε.Β. έργων. Ανάθεση 
και έλεγχος των ανωτέρω μελετών. 

Τοπογραφικές αποτυπώσεις και μεταβολές Κτηματο- 
λογικών στοιχείων. 

Εποικισμού και αναδασμού. 

Ζ. Τμήματα Αγροτικής Ανάπτυξης με έδρα: Αλιβέρι, 
Ιστιαία, Κάρυστο, Κύμη, Μαντούδι, Χαλκίδα και Ψαχνά. 

Με απόφαση του Νομάρχη καθορίζονται οι χωρικές 
περιοχές των τμημάτων αυτών καθώς και οι αρμοδιό- 
τητές τους. 

Η. Γ ραφεία Αγροτικής Ανάπτυξης με έδρα: Αμάρυνθο, 
Αυλωνάρι και Λίμνη. 

Με απόφαση του Νομάρχη καθορίζονται οι χωρικές 
περιοχές των γραφείων αυτών καθώς και οι αρμοδιό- 
τητές τους. 

Θ. Τμήμα Γραμματείας με αντικείμενο τη διοικητική, 
οικονομική και γραμματειακή στήριξη της Διεύθυνσης. 

I. Γ ραφείο Πληροφορικής με αντικείμενο τη μηχανο¬ 
γραφική υποστήριξη των υπηρεσιών της Διεύθυνσης. 

4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

α. Στη Δ/νση Αγροτικής Ανάπτυξης, προΐστανται υπάλ¬ 
ληλοι ΠΕ κλάδου Γεωπόνων. 

β. Στα τμήματα: Προγράμματος και Παραγωγής, Ει¬ 
σοδηματικών Ενισχύσεων, Φυτοπροστασίας Βιολογικής 
Γεωργίας και Κτηνοτροφίας, Εφαρμογών και Εκπαίδευ¬ 
σης, Γεωργικών Βιομηχανιών και Ποιοτικού Ελέγχου, 
προΐστανται υπάλληλοι ΠΕ κλάδου Γεωπόνων ή ΤΕ 
αντίστοιχου κλάδου. 

γ. Στο Τμήμα Εγγείων Βελτιώσεων, Τοπογραφήσεων και 
Εποικισμού προΐστανται υπάλληλοι ΠΕ κλάδου Γ εωπόνων ή 
ΠΕ Αγρονόμων Τοπογράφων ή ΤΕ αντίστοιχων κλάδων. 

δ. Στα τμήματα Αγροτικής Ανάπτυξης, προΐστανται 
υπάλληλοι ΠΕ κλάδου Γεωπόνων ή ΤΕ Τεχνολογίας 
Γ εωπονίας. 

ε. Στο Τμήμα Γραμματείας, προΐστανται υπάλληλοι ΤΕ 
κλάδου Διοικητικού Λογιστικού ή ΔΕ κλάδου Διοικητικού 
Λογιστικού 

Άρθρο 10ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΗΣ ΑΛΙΕΙΑΣ 

1. Αρμοδιότητες της Διεύθυνσης Αλιείας, είναι: 

Η εποπτεία στη διοίκηση, διαχείριση και εκμετάλλευση 
των ιχθυοτρόφων υδάτων του Νομού. 


Η μελέτη θεμάτων, η αντιμετώπιση προβλημάτων και 
η λήψη μέτρων για την ανάπτυξη της συλλεκτικής αλι¬ 
είας των υδατοκαλλιεργειών και της αξιοποίησης της 
αλιευτικής παραγωγής. 

Η προστασία των υδάτινων ιχθυοτρόφων οικοσυστη¬ 
μάτων και υδρόβιων οργανισμών. 

Η εποπτεία της λειτουργίας, διοίκησης και διαχείρισης 
της ιχθυόσκαλας. 

2. Τη Διεύθυνση απαρτίζουν τα κάτωθι Τμήματα και 
Γ ραφεία: 

Α. Τμήμα Θαλάσσιας Αλιείας 

Β. Τμήμα Υδατοκαλλιεργειών και Αξιοποίησης Αλιευ¬ 
τικής Παραγωγής 

Γ. Γ ραφείο Γ ραμματείας 

3. Οι αρμοδιότητες της Διεύθυνσης Αλιείας ανάγονται 
αναλυτικότερα στα παρακάτω θέματα και κατανέμονται 
στα τμήματα και γραφεία ως εξής: 

Α. Τμήμα Θαλάσσιας Αλιείας 

Η μέριμνα λήψης μέτρων για την ανάπτυξη της θα¬ 
λάσσιας αλιείας και την προστασία των αποθεμάτων 
των υδρόβιων οργανισμών. 

Η μέριμνα λήψης μέτρων για τη βελτίωση της επαγ¬ 
γελματικής ικανότητας, των συνθηκών εργασίας και του 
βιοτικού επιπέδου των αλιέων. 

Η προώθηση των ομαδικών δραστηριοτήτων των αλι¬ 
έων. 

Η παρακολούθηση εφαρμογής των κανονισμών της 
Ε.Ε. και της Εθνικής Νομοθεσίας. 

Η εφαρμογή προγραμμάτων οικονομικών ενισχύσεων 
στον τομέα της θαλάσσιας αλιείας. 

Η μέριμνα για τη λήψη μέτρων περιστολής των αλι¬ 
ευτικών παραβάσεων. 

Η τήρηση μητρώου και στατιστικών στοιχείων των 
αλιέων, των αλιευτικών σκαφών, των αλιευτικών συλ¬ 
λόγων και της αλιευτικής παραγωγής. 

Η έγκριση επαγγελματικών αδειών αλιείας αλιευτικών 
σκαφών. 

Η έγκριση μεταβίβασης και μετασκευής επαγγελμα¬ 
τικών αλιευτικών σκαφών. 

Η έγκριση αντικατάστασης μηχανής επαγγελματικών 
αλιευτικών σκαφών. 

Η έγκριση αλλαγής στοιχείων επαγγελματικών αλι¬ 
ευτικών σκαφών. 

Εκπρόθεσμη ανανέωση αδειών επαγγελματικών σκα¬ 
φών αλιείας. 

Η χορήγηση αδειών πρόσθετων αλιευτικών εργαλείων, 
μεγάλων πελαγικών, οοτρακαλιείας, ζώντων δολωμά¬ 
των. 

Η έκδοση πάσης φύσεως βεβαιώσεων που αφορούν 
τους αλιείς. 

Η μέριμνα λήψης μέτρων για την ερασιτεχνική - αθλη¬ 
τική αλιεία. 

Β. Τμήμα Υδατοκαλλιεργειών και Αξιοποίησης Αλιευ¬ 
τικής Παραγωγής 

Η μέριμνα λήψης μέτρων για την ανάπτυξη των υδα¬ 
τοκαλλιεργειών και την αξιοποίηση της αλιευτικής πα¬ 
ραγωγής. 

Η μελέτη οργάνωσης των υδατοκαλλιεργειών. 

Σύμφωνες γνώμες για μίσθωση, μετεγκατάσταση μο¬ 
νάδων ιχθυοκαλλιέργειας. 

Η παρακολούθηση της εφαρμογής των Κοινοτικών 
Κανονισμών που αφορούν τις υδατοκαλλιέργειες και 
την αγορά των αλιευτικών προϊόντων. 

Η εφαρμογή προγραμμάτων οικονομικών ενισχύσεων 
στον τομέα των υδατοκαλλιεργειών, μεταποίησης και 
εμπορίας των αλιευτικών προϊόντων. 

Η εφαρμογή της Κοινής Οργάνωσης Αγοράς των προ¬ 
ϊόντων αλιείας και υδατοκαλλιεργειών. 

Η εποπτεία της λειτουργίας, διοίκησης και διαχείρισης 
της ιχθυόσκαλας του Νομού. 

Η μέριμνα για την προστασία από τη ρύπανση και την 
υποβάθμιση των ιχθυοτρόφων υδάτων που προορίζο¬ 
νται για τις ανάγκες των υδατοκαλλιεργειών καθώς και 
της αλιευτικής παραγωγής, από κάθε μορφής αλιευτική 
και υδατοκαλλιεργητική δραστηριότητα. 

Η τήρηση μητρώου και στατιστικών στοιχείων των 
μονάδων ιχθυοκαλλιέργειας, μεταποίησης και εμπορίας 
και της αλιευτικής παραγωγής του Νομού. 

Η προώθηση των ομαδικών δραστηριοτήτων των 
ασχολουμένων στον τομέα της υδατοκαλλιέργειας και 
εμπορίας. 

Η έκδοση πόσης φύσεως βεβαιώσεων που αφορούν 
μονάδες υδατοκαλλιέργειας, μεταποίησης και εμπορίας 
αλιευτικών προϊόντων. 

Γ. Γραφείο Γραμματείας 
Η γραμματειακή στήριξη της Διεύθυνσης. 

4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
α. Στη Διεύθυνση, προίστανται υπάλληλοι ΠΕ κλάδου 
Βιολόγων - Ιχθυολόγων ή ΠΕ κλάδου Κτηνιάτρων. 

β. Στα Τμήματα, προίστανται υπάλληλοι κατηγορίας 
ΠΕ κλάδου Βιολόγων -Ιχθυολόγων ή ΠΕ κλάδου Κτηνι¬ 
άτρων ή ΤΕ αντίστοιχων κλάδων. 

γ. Στο γραφείο Γ ραμματείας, προίστανται υπάλληλοι 
ΤΕ κλάδου Διοικητικού Λογιστικού ή ΔΕ κλάδου Διοι¬ 
κητικού Λογιστικού. 

Αρθρο 11ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΗΣ ΚΤΗΝΙΑΤΡΙΚΗΣ 

1. Αρμοδιότητες της Διεύθυνσης Κτηνιατρικής, είναι 
η προστασία της υγείας των ζώων, η χορήγηση άδειας 
λειτουργίας και ο έλεγχος κτηνιατρικών κλινικών, ια¬ 
τρείων και καταστημάτων ζωικών τροφίμων, οι κτηνια¬ 
τρικές εφαρμογές και η προστασία της δημόσιας υγείας 
από κτηνιατρική άποψη. 

2. Τη Δ/νση Κτηνιατρικής απαρτίζουν τα κάτωθι Τμή¬ 
ματα και Γ ραφεία. 

Α. Τμήμα Υγείας Ζώων 
Β. Τμήμα Δημόσιας Υγείας 
Γ. Τμήμα Προστασίας - Περίθαλψης - Φαρμάκων 
Δ. Τμήμα Παθολογίας Πτηνών, Ιχθύων, Μελισσών και 
Γουνοφόρων ζώων 
Ε. Τ μήμα Γ ραμματείας. 

ΣΤ. Κέντρα Κτηνιατρικής Υπηρεσίας (σε Επίπεδο Τμή¬ 
ματος) με έδρα: το Αλιβέρι, την Ιστιαία, την Κάρυστο, 
την Κύμη, τη Λίμνη και τα Ψαχνά. 

Ζ. Αγροτικά Κτηνιατρεία (σε Επίπεδο Γραφείου) με 
έδρα: το Βαθύ Αυλίδος και τη Χαλκίδα 

3. Οι αρμοδιότητες της Δ/νσης Κτηνιατρικής ανάγο¬ 
νται ειδικότερα στα παρακάτω θέματα, που κατανέμο- 
νται στα Τμήματα και Γραφεία ως εξής: 

Α. Τ μήμα Υγείας Ζώων 

Η έρευνα και μελέτη κάθε θέματος που σχετίζεται 
με την υγιεινή κατάσταση των παραγωγικών και των 
άγριων ζώων, η αυτεπάγγελτη επιθεώρηση της υγιεινής 
κατάστασης των ζώων αυτών, η οργάνωση της παρο¬ 


χής νοσηλείας στα ανωτέρω ζώα που πάσχουν από 
μη μεταδοτικά νοσήματα, η λήψη των ενδεικνυομένων 
μέτρων για την πρόληψη, διάγνωση, θεραπεία, καταπο¬ 
λέμηση και καταστολή των λοιμωδών και παρασιτικών 
νοσημάτων των ζώων αυτών. 

Η οργάνωση παροχής νοσηλείας στα πάσχοντα από 
μη μεταδοτικά νοσήματα ζώα. 

Ο συντονισμός εφαρμογής των εγκεκριμένων προ¬ 
γραμμάτων πρόληψης, καταπολέμησης και η εκρίζωση 
διαφόρων νοσημάτων των ζώων αυτών. 

Η διενέργεια επιζωτιολογικής έρευνας για την πρόλη¬ 
ψη, καταπολέμηση και εκρίζωση διαφόρων νοσημάτων 
των παραγωγικών και άγριων ζώων. 

Η καταγραφή και η δήλωση των εμφανιζομένων ζω¬ 
οανθρωπονόσων, η μέριμνα για τη διενέργεια σχετικής 
επιδημιολογικής έρευνας και η λήψη των ενδεικνυόμε- 
νων μέτρων καταπολέμησης αυτών. 

Η μελέτη και έρευνα κάθε θέματος που αφορά τη 
μόλυνση και ρύπανση του περιβάλλοντος και τις επι¬ 
πτώσεις αυτών στην υγεία των ζώων, καθώς και η λήψη 
των καταλλήλων μέτρων για την εξουδετέρωση των 
εστιών μόλυνσης. 

Β. Τμήμα Δημόσιας Υγείας 

Η κατάρτιση του γενικού προγράμματος εκτέλεσης 
κρεωσκοπικού ελέγχου και αστυκτηνιατρικών επιθεωρή¬ 
σεων, η παροχή τεχνικών συμβουλών σε όσους ενεργούν 
τους ελέγχους και τις επιθεωρήσεις και η παρακολού¬ 
θηση της καλής εκτέλεσης αυτών. 

Η τήρηση επαφής και η συνεργασία, με όσους ασκούν 
το ελεύθερο επάγγελμα του Κτηνιάτρου, επίσης των 
Υγειονομικών και λοιπών αρμοδίων Αρχών για θέματα 
Κτην/κής Δημόσιας Υγείας και η διαφώτιση του κοινού 
στα θέματα αυτά. 

Η λήψη μέτρων για την προστασία του περιβάλλοντος 
από κτηνιατρικής πλευράς, η χορήγηση άδειας ίδρυσης 
και λειτουργίας μονάδων αξιοποίησης πτωμάτων ζώων 
κ.λπ.., η εποπτεία αυτών και η εφαρμογή της ισχύουσας 
νομοθεσίας σε θέματα κτηνιατρικής δημόσιας υγείας. 

Η μέριμνα για την τήρηση των όρων υγιεινής και λοι¬ 
πών διατάξεων που αφορούν τα σφαγεία, η διενέργεια 
του κρεωσκοπικού ελέγχου των σφαγίων ζώων και η 
εποπτεία της μεταφοράς αυτών, σύμφωνα με τους 
όρους υγιεινής στα καταστήματα τεμαχισμού και δι¬ 
άθεσης αυτών. 

Η άσκηση ελέγχου και επιθεωρήσεων για την υγιεινή 
κατάσταση ποιότητας ελέγχου, τεχνολογίας και κα¬ 
ταλληλότητας των ζωικών τροφίμων, αλιευμάτων και 
προϊόντων λοιπών ζώων, προορισμένων για τη διατροφή 
του ανθρώπου. 

Η εκτέλεση κτηνιατρικών επιθεωρήσεων στις βιομη¬ 
χανίες, βιοτεχνίες και στα καταστήματα παρασκευής, 
επεξεργασίας, συντήρησης, εναποθήκευσης, διάθεσης 
και κατανάλωσης των ζωικών τροφίμων, από υγειονο¬ 
μικής, ποιοτικής και τεχνολογικής άποψης. 

Η διενέργεια κτηνιατρικής επιθεώρησης όλων των ει- 
σαγόμενων ζωικών τροφίμων στα σημεία εισόδου και 
εξόδου του νομού, κατά την διακίνηση αυτών εντός του 
νομού καθώς και στους τόπους προορισμού τους (εντός 
των ορίων του νομού). 

Η εκπαίδευση των ατόμων που ασχολούνται με την 
παραγωγή, τυποποίηση και διάθεση των τροφίμων ζω¬ 
ικής προέλευσης καθώς και των καταναλωτών. 

Γ. Τμήμα Προστασίας - Περίθαλψης - Φαρμάκων 

Η εποπτεία των αγροτικών κτηνιατρείων που λειτουρ¬ 
γούν στο νομό. Η εισήγηση για τη ίδρυση νέων, μετα¬ 
φορά, συγχώνευση ή κατάργηση αυτών. 

Η παροχή άδειας λειτουργίας και η εποπτεία των ιδι¬ 
ωτικών κτηνιατρικών κλινικών, ιατρείων, ενδιαιτημάτων 
ζώων και λοιπών καταστημάτων διατήρησης, εμπορίας, 
διακίνησης κ.λπ. ζώων, που λειτουργούν στο νομό. 

Η παρακολούθηση γενικώς της άσκησης του ελεύθε¬ 
ρου κτηνιατρικού επαγγέλματος σε όλο το νομό. 

Ο έλεγχος της νόμιμης κυκλοφορίας των κτηνια¬ 
τρικών φαρμακευτικών, βιολογικών, προσθετικών και 
διαιτητικών προϊόντων κτηνιατρικής χρήσης, η λήψη 
δειγμάτων για τον ποιοτικό έλεγχο αυτών, ως και η 
παροχή άδειας εμπορίας των πάσης φύσεως κτηνια¬ 
τρικών φαρμάκων. 

Η βάσει προγράμματος και οδηγιών της κεντρικής 
υπηρεσίας οργάνωση, σε ολόκληρη την περιοχή του 
νομού, των κτηνιατρικών εφαρμογών γενικώς. 

Η σε συνεργασία με τα κτηνιατρικά ινστιτούτα, εργα¬ 
στήρια και κέντρα Τ.Σ., των νοσημάτων αναπαραγωγής, 
η εφαρμογή στην πράξη των πορισμάτων έρευνας. 

Η παροχή τεχνικών συμβουλών και η επιστημονική 
συμπαράσταση προς τους κτηνοτρόφους, από εξειδι- 
κευμένους επιστήμονες που υπηρετούν στην κτηνια¬ 
τρική υπηρεσία, σε διάφορα θέματα αρμοδιότητας της 
κτηνιατρικής. 

Η συγκέντρωση της πάσης φύσεως στοιχείων αρ¬ 
μοδιότητας της Δ/νσης Κτηνιατρικής του Νομού, σε 
συνεργασία με τα λοιπά τμήματα, ταξινόμηση και επε¬ 
ξεργασία αυτών. 

Η αύξηση και η βελτίωση του ζωικού κεφαλαίου, με 
στόχο την αύξηση της παραγωγικότητας των ζώων, η 
οργάνωση της τεχνητής σπερματέγχυσης, ο συγχρο¬ 
νισμός του Οίστρου, η καταπολέμηση των νοσημάτων 
αγονιμότητας, μεταβολισμού, μαστιτιδών, νεογέννητων 
ζώων, υγιεινής διατροφής και ενσταυλισμού αυτών. 

Η μέριμνα για την εφαρμογή της ισχύουσας νομοθεσί¬ 
ας περί προστασίας των ζώων, εμπορίας ζώων, εκτρο¬ 
φής, η οργάνωση, περίθαλψη και η παρακολούθηση της 
υγιεινής κατάστασης των εθνικών δρυμών, ζωολογικών 
κήπων κ.λπ. 

Η προστασία των πειραματόζωων και η χορήγηση 
άδειας πειραματισμών. 

Δ. Τμήμα Παθολογίας Πτηνών, Ιχθύων, Μελισσών και 
Γουνοφόρων ζώων 

Η έρευνα και η παρακολούθηση κάθε θέματος που 
αφορά την υγιεινή κατάσταση των ανωτέρω ζώων στο 
νομό, η επιθεώρηση της υγιεινής κατάστασης αυτών, η 
οργάνωση της παροχής νοσηλείας στα ζώα αυτά που 
πάσχουν από μη μεταδοτικά νοσήματα, η λήψη των 
ενδεικνυόμενων μέτρων για την πρόληψη, διάγνωση, 
θεραπεία, καταπολέμηση και καταστολή των λοιμωδών 
και παρασιτικών νοσημάτων αυτών. 

Ο συντονισμός της εφαρμογής των εγκεκριμένων προ¬ 
γραμμάτων πρόληψης, καταπολέμησης και εκρίζωσης 
διαφόρων νοσημάτων των ζώων αυτών. 

Ο έλεγχος της διακίνησης των πτηνών και αυγών 
επώασης. 

Η διενέργεια επιζωτιολογικής έρευνας για την πρόλη¬ 
ψη και καταπολέμηση νοσημάτων των ανωτέρω ζώων, 
που μεταδίδονται σε άλλα ζώα και στους ανθρώπους. 


Ε. Τμήμα Γραμματείας 

Η γραμματειακή υποστήριξη της Διεύθυνσης. 

ΣΤ. Κέντρα Κτηνιατρικής Υπηρεσίας - Αγροτικά Κτη¬ 
νιατρεία (τμήματα ή γραφεία) 

Με απόφαση του Νομάρχη καθορίζονται οι χωρικές 
περιοχές των τμημάτων και γραφείων αυτών καθώς και 
οι αρμοδιότητές τους. 

4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

α. Στη Διεύθυνση Κτηνιατρικής, προΐστανται υπάλλη¬ 
λοι ΠΕ κλάδου Κτηνιάτρων. 

β. Στα τμήματα εκτός του τμήματος Γραμματείας, 
προΐστανται υπάλληλοι ΠΕ κλάδου Κτηνιάτρων. 

γ. Στο τμήμα Γραμματείας, προΐστανται υπάλληλοι ΤΕ 
κλάδου Διοικητικού Λογιστικού ή ΔΕ κλάδου Διοικητικού 
Λογιστικού. 

Άρθρο 12ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΗΣ ΒΙΟΜΗΧΑΝΙΑΣ - ΕΝΕΡΓΕΙΑΣ - 
ΤΕΧΝΟΛΟΓΙΑΣ - ΟΡΥΚΤΟΥ ΠΛΟΥΤΟΥ (ΒΕΤΟΠ) 

1. Αρμοδιότητα της Διεύθυνσης αποτελεί ο τομέας 
δευτερογενούς παραγωγής. Γ ενική αρμοδιότητα απο¬ 
τελεί η αξιοποίηση του ορυκτού πλούτου, η χορήγηση 
αδειών ίδρυσης και λειτουργίας βιομηχανιών και βιο¬ 
τεχνιών, καθώς και ο έλεγχός τους, η χορήγηση επαγ¬ 
γελματικών αδειών σχετικών ειδικοτήτων, η χορήγηση 
αδειών χρήσης νερού και αδειών εκτέλεσης έργου αξι¬ 
οποίησης υδατικών πόρων από Ν.Π.Ι.Δ. που δεν περιλαμ¬ 
βάνονται στο δημόσιο τομέα και από φυσικά πρόσωπα 
για έργα βιομηχανικής χρήσης σε περιοχές εκτός ΒΕΠΕ 
και έργα ενεργειακής χρήσης που δεν στοχεύουν στην 
ηλεκτροπαραγωγή. 

2. Η Διεύθυνση Βιομηχανίας Ενέργειας Τεχνολογίας 
Ορυκτού πλούτου αποτελείται από τα κάτωθι τμήμα¬ 
τα: 

Α. Τμήμα Λειτουργίας Βιομηχανιών και Ελέγχου Βιο¬ 
μηχανικών Προϊόντων. 

Β. Τμήμα Επαγγελμάτων. 

Γ. Τ μήμα Λατομείων και Μεταλλείων. 

Δ. Τ μήμα Γ ραμματείας. 

3. Οι αρμοδιότητες της Διεύθυνσης Βιομηχανίας Ενέρ¬ 
γειας Τεχνολογίας Ορυκτού πλούτου ανάγονται ανα¬ 
λυτικότερα στα παρακάτω θέματα που κατανέμονται 
στα Τμήματα της ως εξής: 

Α. Τμήμα Λειτουργίας Βιομηχανιών και Ελέγχου Βιο¬ 
μηχανικών Προϊόντων 

Η χορήγηση αδειών εγκατάστασης, μετεγκατάστασης, 
επέκτασης και λειτουργίας βιομηχανιών, βιοτεχνιών, 
αρτοποιείων, επαγγελματικών εργαστηρίων και εργο¬ 
στασίων παραγωγής εκρηκτικών. 

Η χορήγηση αδειών και ο έλεγχος σε βιομηχανίες και 
μονάδες αναγέννησης ορυκτελαίων, αποθήκευσης και 
διακίνησης υγρών καυσίμων και υγραερίων, εμφιάλωσης 
υγραερίων, συσκευασίας λιπαντικών, εκμετάλλευσης 
υδρογονανθράκων, αποθήκευσης, διακίνησης και δια¬ 
νομής φυσικού αερίου. 

Η χορήγηση αδειών κατασκευής αποθηκών εκρηκτικών 
υλών και καψυλίων. 

Η καταχώρηση ανελκυστήρων και η αδειοδότηση συ¬ 
νεργείων συντήρησης ανελκυστήρων. 

Η μέριμνα για την ίδρυση, οργάνωση και λειτουργία 
των βιομηχανικών περιοχών σε συνεργασία με τους 
αρμοδίους φορείς. 

Ο έλεγχος των βιομηχανικών και βιοτεχνικών εγκα¬ 
ταστάσεων και η λήψη μέτρων για την προστασία του 
περιβάλλοντος. 

Ο ειδικός έλεγχος και εποπτεία των βιομηχανιών που 
η δραστηριότητα τους περικλείει κινδύνους μεγάλης 
έκτασης ή παράγουν εκρηκτικά, καθώς και ο έλεγχος 
των εκρηκτικών που κυκλοφορούν στην αγορά. 

Ο έλεγχος των λεβήτων που διατίθενται στην αγο¬ 
ρά. 

Ο έλεγχος τήρησης της νομοθεσίας περί ανελκυστή¬ 
ρων. 

Β. Τμήμα Επαγγελμάτων 

Η χορήγηση αδειών άσκησης επαγγέλματος σχετικών 
ειδικοτήτων. 

Γ. Τμήμα Λατομείων και Μεταλλείων 

Η αξιοποίηση μεταλλευτικών πόρων (άδειες μεταλ¬ 
λευτικών ερευνών, μεταβίβαση ή μίσθωση δικαιωμάτων 
μεταλλευτικών ερευνών, βεβαίωση φόρου για τη μεταβί¬ 
βαση τους, προκήρυξη για παραχώρηση μεταλλείων). 

Η αξιοποίηση των μαρμάρων σχιστολιθικών πλακών 
και των βιομηχανικών ορυκτών (άδεια και εκμετάλλευση 
σε μη δημόσιες εκτάσεις). 

Η αξιοποίηση των λατομείων αδρανών υλικών (χα¬ 
ρακτηρισμός και αποχαρακτηρισμός λατομικών περιο¬ 
χών, άδειες εκμετάλλευσης λατομείων σε μη δημόσιες 
εκτάσεις, υπολογισμός του 5% υπέρ των Ο.Τ.Α. εντός 
των οποίων λειτουργούν λατομεία αδρανών υλικών τα 
πετρώματα των οποίων χρησιμοποιούνται στην τσιμε¬ 
ντοβιομηχανία). 

Ο έλεγχος τήρησης της νομοθεσίας που αφορά λα¬ 
τομεία και μεταλλεία και η ενημέρωση της ΕΜΝΕ για 
την επιβολή των προβλεπομένων κυρώσεων. 

Η έκδοση αδειών χρήσης νερού και αδειών εκτέλεσης 
έργου αξιοποίησης υδατικών πόρων από Ν.Π.Ι.Δ. που δεν 
περιλαμβάνονται στο δημόσιο τομέα και από φυσικά 
πρόσωπα για έργα βιομηχανικής χρήσης. 

Δ. Τμήμα Γραμματείας 

Η γραμματειακή υποστήριξη της Διεύθυνσης. 

Η μέριμνα για τη διαχείριση υλικού της Διεύθυνσης. 

4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

α. Στη Διεύθυνση προΐστανται υπάλληλοι ΠΕ κλάδου 
Μηχανολόγων Ηλεκτρολόγων Μηχανικών και εν ελλεί¬ 
ψει, υπάλληλοι ΤΕ αντίστοιχου κλάδου. 

β. Στο Τμήμα Λειτουργίας Βιομηχανιών και Ελέγχου 
Βιομηχανικών Προϊόντων προΐστανται υπάλληλοι ΠΕ 
κλάδου Μηχανολόγων Ηλεκτρολόγων Μηχανικών ή Χη¬ 
μικών Μηχανικών ή ΤΕ αντίστοιχων κλάδων. 

γ. Στο Τμήμα Επαγγελμάτων προΐστανται υπάλληλοι 
ΠΕ κλάδου Διοικητικού Οικονομικού ή ΤΕ κλάδου Διοικη¬ 
τικού Λογιστικού ή ΔΕ κλάδου Διοικητικού Λογιστικού. 

δ. Στο Τμήμα Λατομείων και Μεταλλείων προΐστανται 
υπάλληλοι ΠΕ κλάδου Μεταλλειολόγων Μηχανικών ή 
Τοπογράφων Μηχανικών ή Γεωλόγων ή ΤΕ αντίστοιχων 
κλάδων. 

ε. Στο Τμήμα Γραμματείας, προΐστανται υπάλληλοι ΤΕ 
κλάδου Διοικητικού Λογιστικού ή ΔΕ κλάδου Διοικητικού 
Λογιστικού. 

Άρθρο 13ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΗΣ ΕΜΠΟΡΙΟΥ 

1. Γ ενική αρμοδιότητα της Διεύθυνσης είναι η παροχή 
αδειών σύστασης και η έγκριση καταστατικών Ανωνύ¬ 


μων Εταιρειών (Α.Ε.), η παρακολούθηση των παραγω¬ 
γικών και εξαγωγικών δυνατοτήτων της περιοχής, η 
εποπτεία του εμπορίου, η χορήγηση αδειών άσκησης 
εμπορικών επαγγελμάτων και οργάνωσης εκθέσεων, η 
διενέργεια ελέγχων που αφορούν το μετρικό σύστημα 
και η προστασία του καταναλωτή. 

2. Η Διεύθυνση Εμπορίου, αποτελείται από τα παρα¬ 
κάτω Τ μήματα: 

Α. Τμήμα Ανώνυμων Εταιρειών 

Β. Τμήμα Προστασίας Καταναλωτή και Εμπορίου 

Γ. Τμήμα Τεχνικού Ελέγχου 

Δ. Τ μήμα Γραμματείας 

3. Οι αρμοδιότητες της Διεύθυνσης, ανάγονται αναλυ¬ 
τικότερα στα θέματα που κατανέμονται στα Τμήματά 
της ως εξής: 

Α. Τμήμα Ανώνυμων Εταιρειών 

Η παροχή αδειών σύστασης και η έγκριση καταστατι¬ 
κών Α.Ε., η έγκριση συγχώνευσης Α.Ε. και εγκατάστασης 
στο Νομό υποκαταστήματος ή πρακτορείου αλλοδαπής 

Α.Ε. 

Η άσκηση εποπτείας επί των Α.Ε. και επί των υποκα¬ 
ταστημάτων αλλοδαπών Ε.Π.Ε., καθώς και η εποπτεία 
επί των Επιμελητηρίων. 

Η τήρηση μητρώου και λοιπών στοιχείων Α.Ε. 

Η παρακολούθηση (σε συνεργασία με τις αρμόδιες 
υπηρεσίες) των παραγωγικών και εξαγωγικών δυνατο¬ 
τήτων του Νομού Εύβοιας, η επισήμανση τυχόν προ¬ 
βλημάτων ή αντικινήτρων και υποβολή προτάσεων στις 
αρμόδιες αρχές για την επίλυση των προβλημάτων, την 
άρση των αντικινήτρων και την προώθηση των εξαγω¬ 
γών ή την υποκατάσταση των εισαγωγών συγκεκριμέ¬ 
νων προϊόντων. 

Η έκδοση αδειών άσκησης εμπορικών επαγγελμάτων, 
η χορήγηση αδειών εξαγωγής εγχώριων προϊόντων, ο 
έλεγχος των ασχολουμένων με το εξωτερικό εμπόριο 
οργανισμών και επαγγελμάτων και η παρακολούθηση 
της εφαρμογής της νομοθεσίας περί συναλλάγματος, 
όσον αφορά τις υποχρεώσεις των εισαγωγέων και εξα- 
γωγέων. 

Η χορήγηση αδειών για την οργάνωση εκθέσεων, η 
ρύθμιση θεμάτων λειτουργίας και η εποπτεία τους, 
καθώς και η έγκριση διαχείρισης από Επιμελητήρια, 
βιομηχανικών και ελεύθερων ζωνών, εμπορικών κέντρων 
μονίμων εκθέσεων και εκθετηρίων, αιθουσών δημοπρα¬ 
σιών, γενικών αποθηκών και εργαστηρίων εξέτασης 
εμπορευμάτων. 

Η επιμέλεια διορισμού των μελών της Επιτροπής 
Ασφαλιστικών Πρακτόρων και των μελών του Πειθαρ¬ 
χικού Συμβουλίου Εξαγωγικού Εμπορίου και η παρακο¬ 
λούθηση του έργου τους. 

Β. Τμήμα Προστασίας Καταναλωτή και Εμπορίου 

Η έρευνα και ο προσδιορισμός του κόστους παραγω¬ 
γής, εισαγωγής και διακίνησης αγαθών. 

Ο έλεγχος των τιμών προϊόντων κα υπηρεσιών και 
της επάρκειας των αγαθών και η παρακολούθηση της 
ομαλής λειτουργίας της αγοράς. 

Η επιβολή εισφορών υπέρ του Δημοσίου λόγω διαφο¬ 
ράς τιμών πραγματικού κόστους και πώλησης των ειδών 
και ο έλεγχος της απόδοσης στο Δημόσιο των εγγυή¬ 
σεων που εισπράττονται για τις φιάλες υγραερίου. 

Η έκδοση των αγορανομικών διατάξεων, δελτίων τιμών 
και αποφάσεων κατ’ εξουσιοδότηση του Αγορανομικού 

Κώδικα και άλλων διατάξεων, καθώς και ο έλεγχος της 
εφαρμογής τους. 

Η έκδοση αποφάσεων για τη σύσταση και λειτουργία 
των Λαϊκών Αγορών. 

Έκδοση διατακτικών χορήγησης κρατικών εφοδίων 
σε δικαιούχους και η βεβαίωση της αξίας τους στο 
Δημόσιο Ταμείο, η λήψη μέτρων καλής συντήρησης και 
αποθήκευσης κρατικών εφοδίων και η παρακολούθηση 
των κρατικών αποθεμάτων. 

Η έκδοση αποφάσεων δέσμευσης, διάθεσης και επί¬ 
ταξης γεωργικών και βιομηχανικών προϊόντων και η 
επίταξη αποθηκών για αποθήκευση εφοδίων. 

Η κωδικοποίηση μηνυμάτων των καταναλωτών. 

Η επικοινωνία και ενημέρωση των καταναλωτών, με 
ενημερωτικές εκπομπές, μηνύματα και ανακοινώσεις 
από τα μέσα μαζικής ενημέρωσης και με τη διοργάνωση 
και συμμετοχή σε εκδηλώσεις με θέμα την προστασία 
του καταναλωτή. 

Η χορήγηση αδειών πλανοδίων πολιτών και λαϊκών 
αγορών. 

Γ. Τμήμα Τεχνικού Ελέγχου 

Η διενέργεια δειγματοληψιών και τεχνικών ελέγχων 
για τη διακρίβωση της τήρησης των διατάξεων για την 
προστασία του καταναλωτή και γενικότερα ο έλεγχος 
τήρησης της νομοθεσίας. 

Η συγκρότηση Νομαρχιακών Επιτροπών Εμπορίου και 
η επιμέλεια διορισμού των μελών της Αγορανομικής 
Επιτροπής. 

Η τήρηση μητρώου των επαγγελματιών που χρησιμο¬ 
ποιούν όργανα μετρήσεως, ο έλεγχος (αρχικός, έκτα- 
τος και αγορανομικός) των μετρικών οργάνων και των 
σταθμικών μονάδων και η παρακολούθηση της τήρησης 
των περί σημάνσεων διατυπώσεων και της νομοθεσίας 
που αφορά το μετρικό σύστημα. 

Ο ετήσιος περιοδικός έλεγχος μέτρων και σταθμών 

Δ. Τμήμα Γραμματείας 

Αρμοδιότητα του τμήματος είναι η γραμματειακή υπο¬ 
στήριξη της Διεύθυνσης. 

4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

α. Στη Διεύθυνση προΐστανται υπάλληλοι ΠΕ κλάδου 
Διοικητικού Οικονομικού και εν ελλείψει ΤΕ κλάδου Δι¬ 
οικητικού Λογιστικού. 

β. Στα τμήματα Ανωνύμων Εταιρειών, Προστασίας 
Καταναλωτή και Εμπορίου, προΐστανται υπάλληλοι ΠΕ 
κλάδου Διοικητικού Οικονομικού ή ΤΕ κλάδου Διοικητι¬ 
κού Λογιστικού ή ΔΕ κλάδου Διοικητικού Λογιστικού. 

γ.Στο Τμήμα Ελέγχου, προΐστανται υπάλληλοι ΠΕ κλά¬ 
δου Χημικών ή ΠΕ Διοικητικού Οικονομικού ή ΤΕ κλάδου 
Τεχνολογίας Τροφίμων και Διατροφής ή ΤΕ Διοικητικού 
Λογιστικού. 

δ. Στο Τμήμα Γραμματείας, προΐστανται υπάλληλοι ΤΕ 
κλάδου Διοικητικού Λογιστικού ή ΔΕ κλάδου Διοικητικού 
Λογιστικού. 

Αρθρο 14ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

1. Γ ενική αρμοδιότητα της Δ/νσης είναι ο σχεδιασμός 
και η ανάθεση της υπεραστικής επιβατικής συγκοινωνί¬ 
ας, η χορήγηση αδειών κυκλοφορίας επιβατικών αυτοκι¬ 
νήτων, λεωφορείων δημόσιας και ιδιωτικής χρήσης και 
φορτηγών αυτοκινήτων δημοσίας χρήσης και ο έλεγχος 
της τήρησης των όρων της χορήγησης τους, η χορή¬ 


γηση αδειών εγκαταστάσεων εξυπηρέτησης οχημάτων 
και αδειών οδηγών εκπαιδευτών και σχολών οδηγών, 
η ρύθμιση θεμάτων επικοινωνιών και η χορήγηση σχε¬ 
τικών αδειών, η ρύθμιση ορισμένων θεμάτων εμπορι¬ 
κής ναυτιλίας, καθώς και η συνεργασία με τη Δ/νση 
Προγραμματισμού στον σχεδίασμά και την εκπόνηση 
προγραμμάτων για τα σχετικά δίκτυα εξυπηρέτησης 
των πολιτών και των επιχειρήσεων. 

2. Η Δ/νση Μεταφορών και Επικοινωνιών αποτελείται 
από τα παρακάτω τμήματα: 

Α. Τ μήμα Εποπτείας και Ελέγχου 

Β. Τμήμα Χορήγησης Αδειών και Σχεδιασμού Συγκοι¬ 
νωνιών με τα κάτωθι γραφεία που υπάγονται σ’ αυτό: 

Β.1. Γ ραφείο χορήγησης αδειών οδήγησης αυτοκινή¬ 
των. 

Β.2. Γραφείο χορήγησης αδειών φορτηγών αυτοκι¬ 
νήτων. 

Β.3. Γραφείο χορήγησης αδειών επιβατικών αυτοκι¬ 
νήτων. 

Γ. Τμήμα Μεταφορών Επικοινωνιών Ιστιαίας 

Δ. Τμήμα Μεταφορών Επικοινωνιών Αλιβερίου 

Ε. Τμήμα Γραμματείας 

3. Οι αρμοδιότητες της Δ/νσης Μεταφορών και Επι¬ 
κοινωνιών ανάγονται αναλυτικότερα στα θέματα που 
κατανέμονται στα τμήματα ως εξής: 

Α. Τ μήμα Εποπτείας και Ελέγχου 

Η χορήγηση αδειών εγκατάστασης και λειτουργίας 
των εγκαταστάσεων εξυπηρέτησης οχημάτων (πρατή¬ 
ρια υγρών καυσίμων, σταθμοί αυτ/των δημόσιας χρήσης, 
συνεργεία αυτοκινήτων μοτοσικλετών και μοτοποδηλά¬ 
των, σταθμοί υπεραστικών λεωφορείων και φορτηγών 
αυτοκινήτων) και ο έλεγχος και τήρηση της Νομοθεσίας 
που αφορά τις ανωτέρω εγκαταστάσεις. 

Ο έλεγχος των σχολών θεωρητικής και πρακτικής 
εκπαίδευσης υποψηφίων οδηγών και των Κέντρων θε¬ 
ωρητικής εκπαίδευσης υποψηφίων οδηγών, προκειμένου 
να τους χορηγηθεί άδεια ίδρυσης και λειτουργίας. 

Η χορήγηση αδειών άσκησης επαγγέλματος ραδιοηλε¬ 
κτρολόγου Α' και Β', ραδιοτεχνίτη, βοηθού ραδιοτεχνίτη, 
ραδιοτηλεφωνητή και ραδιοτηλεγραφητή. 

Η χορήγηση αδειών λειτουργίας ραδιοηλεκτρικών ερ¬ 
γαστηρίων Α', Β' και Γ' κατηγορίας και ο έλεγχος και η 
τήρηση της ισχύουσας με αυτά Νομοθεσίας. 

Η χορήγηση αδειών εγκατάστασης και λειτουργίας 
ραδιοδικτύων, αδειών ΟΒ, ο έλεγχος και η τήρηση της 
ισχύουσας με αυτά Νομοθεσίας. 

Η χορήγηση πτυχίων και γενικών αδειών ραδιοερα¬ 
σιτεχνών. 

Η χορήγηση εξουσιοδοτήσεων σε συνεργεία για την 
αντικατάσταση καταλυτικών μετατροπέων, έκδοσης 
Κάρτας Ελέγχου Καυσαερίων, τοποθέτησης και ρύθ¬ 
μισης συσκευών αυτομάτου περιορισμού ταχύτητας 
ταχογράφων και ταξιμέτρων. 

Η συγκρότηση μικτών κλιμακίων ελέγχου για τη διε¬ 
ξαγωγή οδικών ελέγχων προς διαπίστωση παραβάσε¬ 
ων φορτηγών, λεωφορείων και επιβατικών δημόσιας 
χρήσης. 

Η συγκρότηση εξεταστικών επιτροπών για τη χορή¬ 
γηση γενικού πτυχίου χειριστή ασυρμάτου ραδιοτηλε¬ 
γραφίας - ραδιοτηλεφωνίας, πτυχίου ραδιοερασιτέχνη, 
αδειών άσκησης επαγγέλματος ραδιοηλεκτρολόγου 
- ραδιοτεχνίτη. 

Η επιθεώρηση τεχνικού ελέγχου οχημάτων. 

Ο έλεγχος των τεχνικών στοιχείων των οχημάτων. 

Η χορήγηση σημειωμάτων προσάρτησης ελαφρών 
ρυμουλκούμενων οχημάτων. 

Ο έλεγχος μελετών και σχεδίων οχημάτων όπου αυτές 
απαιτούνται από την ισχύουσα Νομοθεσία. 

Η χορήγηση βεβαιώσεων για τον εκτελωνισμό οχημά¬ 
των αντιρρυπαντικής τεχνολογίας. 

Η συγκρότηση επιτροπής για τον έλεγχο συσκευών 
προς διάθεση στην αγορά προκειμένου να διαπιστωθεί 
η συμμόρφωσή τους ως προς την ηλεκτρομαγνητική 
συμβατότητα. 

Η χορήγηση αδειών κατασκευής και εγκατάστασης 
ερασιτεχνικών και πειραματικών σταθμών ασυρμάτου, 
εγκατάστασης δεκτών για τη λήψη ραδιοανακοινώσε- 
ων, ο έλεγχος και η τήρηση της ισχύουσας με αυτά 
Νομοθεσίας. 

Η χορήγηση ειδικής άδειας λειτουργίας συσκευών 
ηλεκτρονικών - ηλεκτρικών σε χώρους χωρίς επαρκή 
θωράκιση από πλευράς ηλεκτρομαγνητικής συμβατό¬ 
τητας. 

Η χορήγηση άδειας για εγκατάσταση κεραίας σταθμού 
στην ξηρά, η παροχή σύμφωνης γνώμης για κατασκευή 
οικίσκου στέγασης μηχανημάτων σταθμών ραδιοεπι¬ 
κοινωνίας, καθώς και η έγκριση σχεδίων των οικίσκων 
στέγασης μηχανημάτων σταθμών ραδιοεπικοινωνίας για 
τις ακόλουθες κατηγορίες σταθμών μόνο: 

> Σταθμοί βάσης κινητής υπηρεσίας ξηράς για δη¬ 
μόσια ανταπόκριση 

> Σταθμοί βάσης υπηρεσίας ραδιοερασιτέχνη 

> Σταθμοί βάσης ειδικών ραδιοδικτύων 

> Σταθμοί βάσης ΟΒ 

> Επίγειοι σταθμοί μόνο λήψης δορυφορικού σήμα¬ 
τος 

ο έλεγχος και η τήρηση της ισχύουσας με αυτά Νο¬ 
μοθεσίας. 

Η επιβολή διοικητικής ποινής προστίμου για παραβά¬ 
τες χωρίς άδεια εγκατάστασης κεραίας ξηράς. 

Η επιβολή κυρώσεων κατά παραβατών των διατάξεων 
που αφορούν την εξασφάλιση των ραδιοφωνικών και 
τηλεοπτικών λήψεων και την καταπολέμηση των βιο¬ 
μηχανικών παρασίτων. 

Η έκδοση δελτίων μετακίνησης εκτός έδρας υπαλλή¬ 
λων και πορείας του αυτοκινήτου και η σύνταξη κατα¬ 
στάσεων οδοιπορικών εξόδων των υπαλλήλων. 

Η τήρηση αρχείου νόμων, π.δ/των, εγκυκλίων αποφά¬ 
σεων και εγγράφων αρμοδιότητάς του. 

Η έκδοση εντολών διενέργειας ελέγχου προς τα μέλη 
του μικτού κλιμακίου ελέγχου και η σύνταξη των σχε¬ 
τικών καταστάσεων πληρωμής των μελών. 

Η έκδοση κάρτας Οορ ϋοουηηβηΐ σε φορτηγά οχή¬ 
ματα. 

Η έκδοση πιστοποιητικών επαγγελματικής κατάρτισης 
συμβούλου ασφαλείας για τη μεταφορά επικίνδυνων 
εμπορευμάτων. 

Β. Τμήμα Χορήγησης Αδειών και Σχεδιασμού Επικοι¬ 
νωνιών 

Η χορήγηση αδειών και πινακίδων κυκλοφορίας επι¬ 
βατικών αυτοκινήτων και λεωφορείων δημοσίας και 
ιδιωτικής χρήσης (ΕΔΧ, ΕΙΧ, ΛΔΧ, ΛΙΧ) και κρατικών 
αυτοκινήτων. 

Η χορήγηση αδειών και πινακίδων κυκλοφορίας φορ¬ 
τηγών αυτοκινήτων δημοσίας και ιδιωτικής χρήσης και η 


ρύθμιση θεμάτων εκτέλεσης του συγκοινωνιακού έργου 
των εμπορευματικών μεταφορών. 

Η χορήγηση αδειών και πινακίδων δοκιμαστικής κυ¬ 
κλοφορίας (ΔΟΚ) εισαγομένων για πώληση αυτοκινήτων 
(ΕΙΧ, ΦΙΧ). 

Η ρύθμιση θεμάτων κυκλοφορίας των οχημάτων (χο¬ 
ρήγηση προσωρινών αδειών κυκλοφορίας, αφαίρεση 
αδείας και πινακίδων κυκλοφορίας). 

Η έγκριση καταστατικών λειτουργίας μεταφορικών 
επιχ/σεων εμπορευματικών μεταφορών. 

Η έγκριση της σύστασης επιχ/σεων ή κοινοπραξιών 
εκτέλεσης του έργου της επιβατικής συγκοινωνίας και 
η έγκριση των αποφάσεων των οργάνων τους (όπου 
αυτό απαιτείται από την νομοθεσία). 

Ο σχεδιασμός του συγκοινωνιακού έργου και λειτουρ¬ 
γίας των επιβατικών δημόσιας χρήσης και του αριθμού 
των νέων επιβατικών δημόσιας χρήσης αυτοκινήτων. 

Η ανάθεση της εκτέλεσης της υπεραστικής επιβατικής 
συγκοινωνίας που εξυπηρετεί τη ΝΑ της Εύβοιας. 

Ο σχεδιασμός και καθορισμός των όρων και προϋ¬ 
ποθέσεων καθώς και η εποπτεία και ο έλεγχος της 
εκτέλεσης της υπεραστικής επιβατικής συγκοινωνίας 
και της λειτουργίας των επιχ/σεων ή κοινοπραξιών που 
την εκτελούν. 

Η τήρηση και εφαρμογή της νομοθεσίας και των κα¬ 
νονισμών που αφορούν τα επιβατικά δημόσιας χρήσης, 
φορτηγά δημόσιας και ιδιωτικής χρήσης και η επιβολή 
των προβλεπόμενων κυρώσεων. 

Η τήρηση και εφαρμογή της νομοθεσίας που αφορά 
τα βυτιοφόρα εκκένωσης βόθρων δημόσιας χρήσης αυτ/ 
των και η συγκρότηση γνωμοδοτικής επιτροπής χορήγη¬ 
σης νέων αδειών κυκλοφορίας αυτών των οχημάτων. 

Η χορήγηση αδειών άσκησης επαγγέλματος οδικού 
μεταφορέα επιβατών, οδικού μεταφορέα εμπορευμά¬ 
των και ειδικής άδειας οδήγησης επιβατικού δημόσιας 
χρήσης (ΕΔΧ). 

Ο έλεγχος εφαρμογής των όρων της άδειας άσκησης 
επαγγέλματος οδικού μεταφορέα επιβατών, εμπορευ¬ 
μάτων και της ειδικής άδειας οδήγησης ΕΔΧ. 

Η χορήγηση κοινοτικών αδειών Ε.Ε. (κάρτες μεταφορι¬ 
κών επιχειρήσεων Ι.Μ.Ε. και ΦΔΧ διεθνών μεταφορών). 

Η χορήγηση αδειών οδήγησης αυτοκινήτων πάσης 
κατηγορίας και μοτοσικλετών, αδειών εκγυμναστών 
υποψηφίων οδηγών και αδειών ίδρυσης και λειτουργίας 
σχολών οδηγών αυτοκινήτων και μοτοσικλετών. 

Η κατάρτιση, ανανέωση και καταγγελία συμβάσεων με 
γιατρούς πρωτοβάθμιας ιατρικής εξέτασης των υποψη¬ 
φίων οδηγών αυτ/των και μοτ/των, ως και των κατόχων 
αναθεωρούμενων αδειών οδήγησης. 

Η σύσταση και συγκρότηση δευτεροβάθμιων ιατρι¬ 
κών επιτροπών (Δ.Ι.Ε.) εξέτασης των υποψηφίων οδηγών 
αυτ/των και μοτ/των. 

Η συγκρότηση πειθαρχικών συμβουλίων Α και Β για 
την εκδίκαση παραβάσεων εκγυμναστών υποψηφίων 
οδηγών, παραβάσεων κανονισμού ΕΔΧ αυτοκινήτων και 
ενστάσεων αυτών, καθώς και η επιβολή των προβλεπό¬ 
μενων κυρώσεων. 

Η συγκρότηση πειθαρχικών συμβουλίων για εκδίκα¬ 
ση παραβάσεων ιδιοκτητών λεωφορείων, διοικητικών 
οργάνων ΚΤΕΛ, καθώς και παραβάσεων των εργαζο¬ 
μένων στα ΚΤΕΛ και η επιβολή των προβλεπόμενων 
κυρώσεων. 

Η επιβολή διοικητικών κυρώσεων χρηματικού προστί- 

μου ή αφαίρεσης της άδειας κυκλοφορίας στουςΈλλη- 
νες μεταφορείς διεθνών οδικών επιβατικών γραμμών και 
μεταφορών, ή στους μεταφορείς που έχουν την έδρα 
τους σε άλλο κράτος-μέλος της Ευρωπαϊκής Ένωσης 
για παραβάσεις κανονισμών της Ε.Ε. 

Ο καθορισμός των δρομολογίων των επιβατικών πλοί¬ 
ων τοπικών γραμμών και η έγκριση των αποφάσεων των 
λιμενικών αρχών για τον καθορισμό των ναύλων στις 
τοπικές γραμμές. 

Η ρύθμιση των λιμένων (όπως έγκριση κανονισμού 
λιμένος, καθορισμός του ανωτάτου αριθμού πλωτών 
μέσων στους λιμένες, των ζωνών για την ανέγερση δη¬ 
μοσίων καταστημάτων εντός της ζώνης των λιμένων και 
των υλικών απορρύπανσης που πρέπει να διαθέτουν οι 
θαλάσσιες τουριστικές εγκαταστάσεις). 

Τα θέματα ΠΣΕΑ. 

Η τήρηση αρχείου νόμων, π.δ/των, εγκυκλίων, αποφά¬ 
σεων και εγγράφων αρμοδιότητάς του. 

Γ. Τμήμα Μεταφορών Επικοινωνιών Ιστιαίας 
Με απόφαση του Νομάρχη καθορίζεται η χωρική πε¬ 
ριοχή του τμήματος καθώς και οι αρμοδιότητες του. 

Δ. Τμήμα Μεταφορών Επικοινωνιών Αλιβερίου 
Με απόφαση του Νομάρχη καθορίζεται η χωρική πε¬ 
ριοχή του τμήματος καθώς και οι αρμοδιότητες του. 

Ε. Τμήμα Γραμματείας 
Η γραμματειακή υποστήριξη της Δ/νσης. 

4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
α. Στη Δ/νση Μεταφορών Επικοινωνιών, προΐστανται 
υπάλληλοι ΠΕ κλάδου Μηχανολόγων Ηλεκτρολόγων 
Μηχανικών ή ΠΕ κλάδου Διοικητικού Οικονομικού και εν 
ελλείψει, υπάλληλοι ΤΕ αντίστοιχων κλάδων. 

β. Στο Τμήμα Εποπτείας και Ελέγχου, προΐστανται 
υπάλληλοι ΠΕ κλάδου Μηχανολόγων Ηλεκτρολόγων 
Μηχανικών ή ΤΕ κλάδου Ηλεκτρολόγων Μηχανικών ή 
Ηλεκτρονικών Μηχανικών ή Μηχανικών Οχημάτων ή 
Μηχανολόγων Μηχανικών. 

γ. Στο Τμήμα Χορήγησης Αδειών και Σχεδιασμού Συ¬ 
γκοινωνιών, προΐστανται υπάλληλοι ΠΕ κλάδου Διοικη¬ 
τικού Οικονομικού ή ΤΕ κλάδου Διοικητικού Λογιστικού 
ή ΔΕ κλάδου Διοικητικού Λογιστικού. 

δ. Στα Τμήματα Μεταφορών Επικοινωνιών Ιστιαίας 
και Αλιβερίου, προΐστανται υπάλληλοι ΠΕ κλάδου Μη¬ 
χανολόγων Ηλεκτρολόγων Μηχανικών ή ΠΕ κλάδου 
Διοικητικού Οικονομικού ή ΤΕ κλάδου Ηλεκτρολόγων 
Μηχανικών ή Ηλεκτρονικών Μηχανικών ή Μηχανικών 
Οχημάτων ή Μηχανολόγων Μηχανικών ή ΔΕ κλάδου 
Διοικητικού Λογιστικού. 

ε. Στο Τ μήμα Γ ραμματείας, προΐστανται υπάλληλοι ΤΕ 
κλάδου Διοικητικού Λογιστικού ή ΔΕ κλάδου Διοικητικού 
Λογιστικού. 

Αρθρο 15ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΚΕΝΤΡΟΥ ΤΕΧΝΙΚΟΥ ΕΛΕΓΧΟΥ ΟΧΗΜΑΤΩΝ (ΚΤΕΟ) 

1. Οι αρμοδιότητες του Κέντρου Τεχνικού Ελέγχου 
ανάγονται σε θέματα: περιοδικού τεχνικού ελέγχου 
οχημάτων και ειδικών τεχνικών οχημάτων και εγκατα¬ 
στάσεων για την προστασία του περιβάλλοντος. 

2. Το Κέντρο Τεχνικού Ελέγχου Οχημάτων, είναι ορ¬ 
γανωμένο σε επίπεδο Δ/νσης και αποτελείται από τα 
κάτωθι τμήματα: 

Α. Τμήμα Περιοδικού Τεχνικού Ελέγχου 
Β. Τμήμα Γραμματείας 


3. Οι αρμοδιότητες του Κέντρου Τεχνικού Ελέγχου 
οχημάτων ανάγονται αναλυτικότερα στα παρακάτω 
θέματα που κατανέμονται στα τμήματα ως εξής: 

Α. Τ μήμα Περιοδικού Τ εχνικού Ελέγχου 

Περιοδικός τεχνικός έλεγχος και ειδικός τεχνικός 
έλεγχος κάθε κατηγορίας οχημάτων. 

Β. Τ μήμα Γ ραμματείας 

Η γραμματειακή υποστήριξη της Διεύθυνσης. 

4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

α. Στο ΚΤΕΟ, προΐστανται υπάλληλοι ΠΕ κλάδου Μη¬ 
χανολόγων - Ηλεκτρολόγων Μηχανικών και εν ελλείψει, 
υπάλληλοι ΤΕ αντίστοιχων κλάδων. 

β. Στο Τμήμα Περιοδικού Τεχνικού Ελέγχου, προΐστα- 
νται υπάλληλοι ΠΕ κλάδου Μηχανολόγων - Ηλεκτρολό¬ 
γων Μηχανικών ή ΤΕ κλάδου Ηλεκτρολόγων Μηχανικών 
ή Ηλεκτρονικών Μηχανικών ή Μηχανικών Οχημάτων ή 
Μηχανολόγων Μηχανικών. 

γ. Στο Τμήμα Γ ραμματείας, προΐστανται υπάλληλοι ΤΕ 
κλάδου Διοικητικού Λογιστικού ή ΔΕ κλάδου Διοικητικού 
Λογιστικού. 

Αρθρο 16ο 

ΑΡΜΟΔΙΟΤΗΤΕΣ-ΔΙ ΑΡΘΡΩΣΗ 
ΔΙΕΥΘΥΝΣΗΣ ΚΕΠ 

1. Αρμοδιότητες του Κέντρου Εξυπηρέτησης Πολιτών 
είναι η παροχή διοικητικών πληροφοριών και η διεκπε¬ 
ραίωση των υποθέσεων των πολιτών, από την υποβολή 
της αίτησης, μέχρι την έκδοση της τελικής πράξης, 
σε συνεργασία με τις καθ’ ύλην αρμόδιες υπηρεσίες. 
Ειδικότερα το Κ.Ε.Π.: 

- Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοι¬ 
κητικών υποθέσεων. 

- Παραλαμβάνει αιτήσεις πολιτών για τη διεκπεραίωση 
υποθέσεων τους από τις υπηρεσίες του Δημοσίου, τα 
στοιχεία των οποίων καταχωρεί σε ειδικό πρωτόκολλο. 
Διαθέτει για διευκόλυνσή τους έντυπα αιτήσεων κατά 
το άρθρο 3 παράγραφος 3 του Κώδικα Διοικητικής Δι¬ 
αδικασίας (ν. 2690/1999). 

- Ελέγχει την πληρότητα των αιτήσεων των πολιτών 
και σε περίπτωση, που για τη διεκπεραίωση της υπόθε¬ 
σης απαιτούνται δικαιολογητικά που δεν υποβάλλονται 
μαζί με την αίτηση, το Κ.Ε.Π τα αναζητά και τα παρα- 
λαμβάνει με οποιονδήποτε πρόσφορο τρόπο από τις 
αρμόδιες υπηρεσίες, μετά από σχετική εξουσιοδότηση 
των πολιτών. 

- Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωση τους 
υπηρεσία, με οποιονδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο Κ.Ε.Π υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το Κ.Ε.Π. στη διεύθυνση που έχει δηλωθεί, με συ¬ 
στημένη επιστολή και με αντικαταβολή. 

- Επικυρώνει διοικητικά έγγραφα, θεωρεί το γνήσιο 
της υπογραφής, χορηγεί παράβολα, κινητά επίσημα και 
υπεύθυνες δηλώσεις, χορηγεί αποδεικτικό φορολογικής 
ενημερότητας μέσω ηλεκτρονικής διασύνδεσης με το 
σύστημα ΤΑΧΙ3. 

Με κοινές αποφάσεις του Υπουργού Εσωτερικών, 
Δημόσιας Διοίκησης και Αποκέντρωσης και του κατά 
περίπτωση αρμοδίου Υπουργού καθορίζονται οι διοικη¬ 
τικές διαδικασίες με τα αντίστοιχα έντυπά τους, που 
θα διεκπεραιώνονται μέσω των Κ.Ε.Π 

2. Τη Δ/νση του Κέντρου Εξυπηρέτησης Πολιτών 
απαρτίζουν τα κάτωθι τμήματα: 

Α. Τμήμα Εξυπηρέτησης Πολιτών 

Β. Τ μήμα Εσωτερικής Ανταπόκρισης 

3. Οι αρμοδιότητες της Δ/νσης του ΚΕΠ ανάγονται 
αναλυτικότερα στα παρακάτω θέματα που κατανέμο- 
νται στα τμήματα ως εξής: 

Α. Τ μήμα Εξυπηρέτησης Πολιτών 

Οι αρμοδιότητες του τμήματος είναι ανάλογες με 
αυτές που περιγράφονται στην παράγραφο 1 του πα¬ 
ρόντος άρθρου. 

Β. Τ μήμα Εσωτερικής Ανταπόκρισης 

Προωθεί τα αιτήματα των πολιτών στις αρμόδιες για 
τη διεκπεραίωσή τους υπηρεσίες, παρακολουθεί τη δι¬ 
αδικασία διεκπεραίωσης και την τήρηση των νόμιμων 
χρονικών προθεσμιών, παραλαμβάνει τα σχετικά έγ¬ 
γραφα και τα αποστέλλει στο Κ.Ε.Π της αρχικής υπο¬ 
βολής της αίτησης. Επίσης το τμήμα τηρεί τα σχετικά 
με τη διακίνηση των ανωτέρω αναφερομένων αιτήσεων 
πολιτών στατιστικά στοιχεία, υποδέχεται και διαχειρί¬ 
ζεται τα παράπονα και τις προτάσεις των πολιτών για 
βελτιώσεις των διοικητικών διαδικασιών και εξυπηρετεί 
γραμματειακά τη Διεύθυνση. 

4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

α. Στη Διεύθυνση, προ'ΐστανται υπάλληλοι ΠΕ όλων 
των κλάδων και εν ελλείψει, υπάλληλοι ΤΕ όλων των 
κλάδων. 

β. Στα τμήματα, προ'ΐστανται υπάλληλοι ΠΕ όλων των 
κλάδων ή ΤΕ όλων των κλάδων ή ΔΕ Διοικητικού Λο¬ 
γιστικού. 

Αρθρο 17ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
Δ/ΝΣΗΣ ΠΟΛΙΤΙΚΩΝ ΔΙΚΑΙΩΜΑΤΩΝ 
ΚΑΙ ΠΡΟΣΤΑΣΙΑΣ ΠΟΛΙΤΩΝ 

1. Οι αρμοδιότητες της Δ/νσης Πολιτικών Δικαιωμάτων 
και προστασίας Πολιτών ανάγονται σε θέματα: Ιθαγένει¬ 
ας, στρατολογικής κατάστασης των πολιτών, τήρησης 
μητρώου αρρένων, έκδοσης διαβατηρίων, Εθνικής Αντί¬ 
στασης, προστασίας αναπήρων και θυμάτων πολέμου, 
περιπτέρων και αδειών λιανικής πώλησης σιγαρέτων. 

2. Στη Διεύθυνση λειτουργεί το τμήμα Πολιτικών Δι¬ 
καιωμάτων με τις αρμοδιότητες που περιγράφονται 
παραπάνω. 

3. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

α. Στη Διεύθυνση, προΐστανται υπάλληλοι ΠΕ κλάδου 
Διοικητικού Οικονομικού και εν ελλείψει υπάλληλοι ΤΕ 
κλάδου Διοικητικού Λογιστικού. 

β. Στο Τμήμα Πολιτικών Δικαιωμάτων, προ'ΐστανται 
υπάλληλοι ΠΕ κλάδου Διοικητικού Οικονομικού ή ΤΕ 
κλάδου Διοικητικού Λογιστικού ή ΔΕ κλάδου Διοικητικού 
Λογιστικού. 

γ. Η Διεύθυνση θα στηρίζεται γραμματειακά από τη 
Γραμματεία της Διεύθυνσης Διοίκησης και Οργάνω¬ 
σης. 

Άρθρο 18ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΗΣ ΧΩΡΟΤΑΞΙΑΣ ΟΙΚΙΣΜΟΥ 

1. Αρμοδιότητες της Διεύθυνσης Χωροταξίας Οικισμού 
είναι: 

Οροι δόμησης, χορήγηση όρων δόμησης, έκδοση οι¬ 
κοδομικών αδειών, πράξεις αναλογισμού - τακτοποι¬ 


ήσεων - προσκυρώσεων, νομιμοποιήσεις αυθαιρέτων 
κατασκευών, έλεγχος φορολογικών, βεβαιώσεις αρτιό¬ 
τητας - οικοδομησιμότητας. 

Αρχιτεκτονική επιτροπή (ΕΠΑΕ). 

Διεκπεραίωση και αρχειοθέτηση οικοδομικών αδει¬ 
ών. 

Αυτοψίες αυθαιρέτων κατασκευών, αποφάσεις επι¬ 
βολής προστίμων, βεβαιώσεις προστίμων, χρηματικούς 
καταλόγους προς Δ.Ο.Υ., ηλεκτροδοτήσεις με αυτοψία, 
ηλεκτροδοτήσεις αυθαιρέτων, αυτοψίες για παράταση 
χρόνου ισχύος οικοδομικών αδειών, αποφάσεις κατε¬ 
δαφίσεων αυθαιρέτων κατασκευών, επιτροπή κρίσεων 
αυθαιρέτων, επιτροπή εξαίρεσης από κατεδάφιση αυ¬ 
θαιρέτων, αποφάσεις εξαίρεσης από κατεδάφιση. 

Εκπονήσεις πολεοδομικών μελετών. Γενικά πολεο¬ 
δομικά σχέδια. Πολεοδομικές μελέτες αναθεώρησης 
σχεδίων πόλεων. Πολεοδομικές μελέτες επεκτάσεων 
σχεδίων πόλεων. Τροποποιήσεις σχεδίων πόλεων. 
Πράξεις εφαρμογών. Διορθωτικές πράξεις εφαρμογής. 
Χορήγηση βεβαιώσεων χρήσεων γης. Χορήγηση αντι¬ 
γράφων σχεδίων πόλεων. Επεκτάσεις ορίων οικισμών. 
Επίβλεψη και παρακολούθηση όλων των μελετών και 
πράξεων. 

(αντικείμενο της Ε.Π.Α.) 

Συμβούλιο Χωροταξίας Οικισμού - Περιβάλλοντος της 
ΝΑ Εύβοιας. 

Σ.Χ.Ο.Π. ΝΑ Εύβοιας. 

2. Η Διεύθυνση Χωροταξίας και Οικισμού αποτελείται 
από τα παρακάτω Τμήματα: 

Α. Τμήμα Πολεοδομικών Εφαρμογών, Κανόνων και 
Τοπογραφικού. 

Β. Τμήμα Αυθαιρέτων Κατασκευών. 

Γ. Τμήμα Σχεδίων. 

Δ. Τμήμα Χ.Ο. Ιστιαίας 

Ε. Τμήμα Χ.Ο. Κύμης 

ΣΤ. Τμήμα Χ.Ο. Καρύστου 

Ζ. Τμήμα Γραμματείας 

3. Οι αρμοδιότητες της Διεύθυνσης Χωροταξίας και 
Οικισμού ανάγονται αναλυτικότερα στα παρακάτω θέ¬ 
ματα που κατανέμονται στα τμήματα ως εξής: 

Α. Τμήμα Πολεοδομικών Εφαρμογών, Κανόνων και 
Τοπογραφικού. 

Όροι δόμησης, έκδοση οικοδομικών αδειών, πράξεις 
αναλογισμού - τακτοποιήσεων - προσκυρώσεων, νομι¬ 
μοποιήσεις αυθαιρέτων κατασκευών με το άρθρο 22/ 
ΓΟΚ και ν. 1512/1985, έλεγχος φορολογικών, βεβαιώσεις 
αρτιότητας - οικοδομησιμότητας, αρχείο χαρτών και 
όρων δόμησης. 

Β. Τμήμα Αυθαιρέτων Κατασκευών 

Αυτοψίες αυθαιρέτων κατασκευών, αποφάσεις επιβο¬ 
λής προστίμων, βεβαιώσεις προστίμων, χρηματικούς κα¬ 
ταλόγους προς Δ.Ο.Υ., ηλεκτροδοτήσεις με αυτοψία υφι¬ 
στάμενων κτιρίων, ηλεκτροδοτήσεις αυθαιρέτων βάσει 
του ν. 1337/1983 και ν. 1512/1985, αυτοψίες για παράταση 
ως προς το χρόνο ισχύος οικοδομικών αδειών, αποφά¬ 
σεις κατεδαφίσεων αυθαιρέτων κατασκευών, επιτροπή 
κρίσεων αυθαιρέτων κατασκευών, αποφάσεις επιβολής 
προστίμων βάσει του άρθρου 22/ΓΟΚ ’85 του ν. 1512/1985, 
επιτροπή εξαίρεσης από κατεδάφιση των δηλωθέντων 
αυθαιρέτων κατασκευών με τους ν. 1337/1983 ν. 720/1977 
κοινή υπουργική απόφαση 9726/2004 (ηλεκτροδοτήσεις 
αυθαιρέτων από Δήμους), αποφάσεις εξαίρεσης από 
κατεδάφιση. 

Γ. Τμήμα Σχεδίων 

Εκπονήσεις μελετών. Κτηματολογικά σχέδια - κτη- 
ματολογικούς πίνακες. Πολεοδομικών σχεδίων αναθε- 
ωρήσεως. Πολεοδομικών σχεδίων επεκτάσεων. Γενικά 
πολεοδομικά σχέδια. Τροποποιήσεις σχεδίων πόλεων. 
Πράξεις εφαρμογής. Διορθωτικές πράξεις εφαρμογής. 
Χορήγηση βεβαιώσεων χρήσεων γης. Χορήγηση αντι¬ 
γράφων σχεδίων πόλεων. Επεκτάσεις ορίων οικισμών. 
Επίβλεψη και παρακολούθηση όλων των προαναφερό- 
μενων μελετών. 

Δ. Τμήμα Χ.Ο. Ιστιαίας 

Με απόφαση του Νομάρχη καθορίζονται οι χωρικές 
περιοχές του Τμήματος και οι αρμοδιότητές του. 

Ε. Τμήμα Χ.Ο. Κύμης 

Με απόφαση του Νομάρχη καθορίζονται οι χωρικές 
περιοχές του Τμήματος και οι αρμοδιότητές του. 

ΣΤ. Τμήμα Χ.Ο. Καρύστου 

Με απόφαση του Νομάρχη καθορίζονται οι χωρικές 
περιοχές του Τμήματος και οι αρμοδιότητές του. 

Ζ. Τμήμα Γραμματείας 

Η γραμματειακή υποστήριξη της Διεύθυνσης. 

4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

α. Στη Διεύθυνση, προίστανται υπάλληλοι ΠΕ κλάδου 
Μηχανικών ειδικοτήτων Πολιτικών ή Αρχιτεκτόνων ή 
Αγρονόμων Τοπογράφων Μηχανικών. 

β. Στα τμήματα (εκτός του τμήματος Γ ραμματείας), 
προίστανται υπάλληλοι ΠΕ κλάδου Μηχανικών ειδικοτή¬ 
των Πολιτικών ή Αρχιτεκτόνων ή Αγρονόμων Τοπογρά- 
φων Μηχανικών ή ΤΕ κλάδου Μηχανικών αντίστοιχων 
ειδικοτήτων και εν ελλείψει ΤΕ κλάδου Εργοδηγών ή 
ΔΕ Εργοδηγών. 

γ. Στο Τμήμα Γ ραμματείας, προίστανται υπάλληλοι ΤΕ 
κλάδου Διοικητικού Λογιστικού ή ΔΕ κλάδου Διοικητικού 
Λογιστικού. 

Αρθρο 19ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΗΣ ΠΕΡΙΒΑΛΛΟΝΤΟΣ 

1. Αρμοδιότητες της Διεύθυνσης Περιβάλλοντος εί¬ 
ναι: 

Η εκπόνηση και παρακολούθηση περιβαλλοντικών 
προγραμμάτων σε Νομαρχιακό επίπεδο. 

Η εισήγηση και γνωμοδότηση για περιβαλλοντικούς 
όρους έργων ή δραστηριοτήτων Α' κατηγορίας στο 
Νομαρχιακό Συμβούλιο. 

Οι εγκρίσεις περιβαλλοντικών όρων για έργα ή δρα¬ 
στηριότητες Β' κατηγορίας/4ης Υποκατηγορίας. 

Οι κατά περίπτωση εγκρίσεις περιβαλλοντικών όρων 
για έργα ή δραστηριότητες Β' κατηγορίας/3ης Υποκα¬ 
τηγορίας κατόπιν αποφάσεως του Γενικού Γραμματέα 
της Περιφέρειας Στερεός Ελλάδας. 

Ο έλεγχος τήρησης των περιβαλλοντικών όρων (πε¬ 
ριλαμβάνονται και οι αυτοψίες κατόπιν καταγγελιών 
πολιτών ή παραγγελίας άλλων υπηρεσιών ή αυτεπάγ- 
γελτα). 

Η σύγκλιση του Κ.Ε.Π.ΠΕ. και η κοινοποίηση των εκθέ¬ 
σεων αυτοψίας στην Εισαγγελία Πρωτοδικών για τυχόν 
αξιόποινες πράξεις. 

Η χορήγηση αδειών διαχείρισης στερεών αποβλή¬ 
των. 

Η χορήγηση αδειών διαχείρισης χρησιμοποιημένων 
ορυκτελαίων. 


Η εισήγηση για άδεια διάθεσης αστικών λυμάτων από 
σταθμούς επεξεργασίας και βιομηχανικών αποβλήτων 
σε επιφανειακούς αποδέκτες. 

Η επιβολή κυρώσεων στους παραβάτες της περιβαλ¬ 
λοντικής νομοθεσίας. 

2. Η Διεύθυνση Περιβάλλοντος, αποτελείται από τα 
παρακάτω Τμήματα: 

Α. Τμήμα Έγκρισης Περιβαλλοντικών Όρων και Εφαρ¬ 
μογής. 

Β. Τμήμα Ελέγχου Πηγών Ρύπανσης - Υγειονομικής 
Προστασίας Περιβάλλοντος. 

Γ. Τ μήμα Γ ραμματείας. 

3. Οι αρμοδιότητες της Διεύθυνσης ανάγονται αναλυ¬ 
τικότερα στα θέματα που κατανέμονται στα Τμήματα 
της ως εξής: 

Α. Τμήμα Έγκρισης Περιβαλλοντικών Όρων και Εφαρ¬ 
μογής 

Ο έλεγχος των μελετών περιβαλλοντικών επιπτώσεων 
και η εισήγηση έγκρισης των περιβαλλοντικών όρων 
έργων ή δραστηριοτήτων σε εφαρμογή των σχετικών 
διατάξεων. 

Ο έλεγχος εφαρμογής και τήρησης των εγκεκριμένων 
περιβαλλοντικών όρων μετά από καταγγελία ή αυτε- 
παγγέλτως. 

Η εισήγηση - γνωμοδότηση για περιβαλλοντικούς 
όρους έργων και δραστηριοτήτων Α’ και Β’ / 3ης κατη¬ 
γορίας στο Νομαρχιακό Συμβούλιο. 

Οι κατά περίπτωση εγκρίσεις Περιβαλλοντικών όρων 
για έργα ή δραστηριότητες Β’ Κατηγορίας / 3Ης Υποκα¬ 
τηγορίας κατόπιν αποφάσεως του Γενικού Γραμματέα 
της Περιφέρειας Στερεός Ελλάδας. 

Η χορήγηση άδειας διαχείρισης στερεών επικίνδυνων και 
μη αποβλήτων, μεταχειρισμένων ορυκτέλαιων και λαδιών. 

Ο καθορισμός των ποιοτικών χαρακτηριστικών των 
αποδεκτών (ατμόσφαιρας, επιφανειακών και υπόγειων 
υδάτων, στάθμης θορύβου) και ο έλεγχος και παρακο¬ 
λούθηση της ποιότητας τους. 

Η διαμόρφωση πρότασης για το χαρακτηρισμό πε¬ 
ριοχών ή στοιχείων της φύσης ως προστατευόμενων, 
σύμφωνα με το ν. 1650/1986 όπως τροποποιήθηκε με 
το ν. 3010/2002, καθορίζοντας τους γενικούς όρους και 
περιορισμούς που ρυθμίζουν θέματα διαχείρισης και 
ανάπτυξης των περιοχών. 

Ο σχεδιασμός υλοποίησης προγραμμάτων, σχεδίων, 
δράσεων και ενεργειών που σχετίζονται με την προ¬ 
στασία και ανάδειξη του φυσικού περιβάλλοντος, τον 
χαρακτηρισμό περιοχών ή στοιχείων της φύσης ως 
προστατευόμενων και διατηρητέων μετά από ανάθεση 
κατάρτισης των απαραίτητων Ειδικών Περιβαλλοντικών 
Μελετών. 

Η υλοποίηση προγραμμάτων παρακολούθησης της 
ποιότητας του περιβάλλοντος σύμφωνα με την οδηγία 
76/464/Ε.Ο.Κ 

Η τήρηση αρχείων μετρήσεων ποιότητας του περι¬ 
βάλλοντος υδάτων, αέρα, εδάφους, καταγραφών της 
χλωρίδας και της πανίδας που πραγματοποιούνται από 
οποιουσδήποτε φορείς. 

Η τήρηση αρχείων καταγραφής των στοιχείων της 
ποιότητας των νερών κολύμβησης. 

Η παροχή περιβαλλοντικής ενημέρωσης και πληρο¬ 
φόρησης. 

Η τεχνική τεκμηρίωση, βιβλιογραφική και μηχανογρα¬ 
φική υποστήριξη και παρακολούθηση Ελληνικής και Ευ¬ 
ρωπαϊκής Νομοθεσίας. 




ΦΕΚ 1915 

Β. Τμήμα Ελέγχου Πηγών Ρύπανσης - Υγειονομικής 
Προστασίας Περιβάλλοντος 
Ο έλεγχος εφαρμογής και τήρησης των εγκεκριμένων 
περιβαλλοντικών όρων μετά από καταγγελία ή αυτε- 
παγγέλτως. 

Η επιβολή όρων, περιορισμών και μέτρων για την 
ποιότητα των αποβλήτων (αέριων, υγρών, στερεών, 
θορύβου). 

Η έγκριση των μελετών επεξεργασίας λυμάτων και 
βιομηχανικών αποβλήτων και η έκδοση οριστικής άδειας 
διάθεσής τους. 

Ο έλεγχος των πηγών ρύπανσης των δραστηριοτήτων 
που υποχρεούνται στην έκδοση περιβαλλοντικών όρων, 
σύμφωνα με την 69269/5487/90 κοινή υπουργική από¬ 
φαση όπως τροποποιήθηκε με την Η.Π 15393/2332/2002 
κοινή υπουργική απόφαση (Β1022) μετά από καταγγελίες 
ή αυτεπαγγέλτως. 

Η επιβολή κυρώσεων για παραβάσεις της περιβαλλο¬ 
ντικής νομοθεσίας. 

Η εφαρμογή της υγειονομικής Νομοθεσίας για την 
προστασία του περιβάλλοντος. 

Γ. Τμήμα Γραμματείας 

Η γραμματειακή υποστήριξη της Διεύθυνσης. 

4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
α. Στη Διεύθυνση και στα τμήματα (εκτός του τμήμα¬ 
τος Γραμματείας), προ'ΐστανται υπάλληλοι ΠΕ κλάδου 
Μηχανικών ή Περιβάλλοντος όλων των ειδικοτήτων ή 
Γεωλόγων ή Χημικών ή Δασολογίας και Φυσικού Περι¬ 
βάλλοντος και εν ελλείψει ΤΕ αντίστοιχων κλάδων. 

β. Στο Τμήμα Γραμματείας, προ'ΐστανται υπάλληλοι ΤΕ 
κλάδου Διοικητικού Λογιστικού ή ΔΕ κλάδου Διοικητικού 
Λογιστικού. 

Άρθρο 20ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΗΣ ΔΗΜΟΣΙΑΣ ΥΓΕΙΑΣ ΚΑΙ ΠΡΟΝΟΙΑΣ 

1. Αρμοδιότητες της Διεύθυνσης Δημόσιας Υγείας και 
Πρόνοιας, είναι: 

Η παρακολούθηση της υγείας του πληθυσμού, καθώς 
και των παραγόντων που την επηρεάζουν. Η προστασία 
και προαγωγή της υγείας και η πρόληψη ασθενειών. 
Ο σχεδιασμός και η αξιολόγηση υπηρεσιών υγείας. Η 
προάσπιση των αναγκών υγείας των διαφόρων ομάδων 
πληθυσμού. Ο έλεγχος λοιμωδών και άλλων υψηλής 
επικράτησης νοσημάτων και η αντιμετώπιση έκτακτων 
κινδύνων. 

2. Η Διεύθυνση, αποτελείται από τα παρακάτω Τμή¬ 
ματα και Γ ραφεία: 

Α. Τμήμα Δημόσιας Υγιεινής 
Β. Τμήμα Πρόληψης και Προαγωγής της Υγείας 
Γ. Τμήμα Περιβαλλοντικής Υγιεινής και Υγειονομικού 
Ελέγχου. 

Δ. Τμήμα Υπηρεσιών και Επαγγελμάτων Υγείας 
Ε. Τμήμα Φαρμάκων και Φαρμακείων 
ΣΤ. Τμήμα Κοινωνικής Πρόνοιας 
ΣΤ1. Γραφείο ΑμΕΑ 

ΣΤ2. Γραφείο Βρεφονηπιακών σταθμών 
Ζ. Τμήμα Γ ραμματείας 

Η. Γ ραφεία Υγείας Δημόσιας Υγιεινής και Κοινωνικής 
Πρόνοιας: Ιστιαίας, Μαντουδίου, Κύμης, Καρύστου 

3. Οι αρμοδιότητες της Διεύθυνσης, ανάγονται ανα¬ 
λυτικότερα στα παρακάτω θέματα που κατανέμονται 
στα Τ μήματα και τα Γ ραφεία της ως εξής: 


Α. Τμήμα Δημόσιας Υγιεινής 

Η παρακολούθηση της υγείας του πληθυσμού, η εφαρ¬ 
μογή όλων των προγραμμάτων δημόσιας υγιεινής και 
η μέριμνα εφαρμογής των μέτρων για την προστασία 
της υγείας. 

Β. Τμήμα Πρόληψης και Προαγωγής της Υγείας 

Η παροχή νοσοκομειακής και εξωνοσοκομειακής πε¬ 
ρίθαλψης σε ανασφάλιστα άτομα και γενικά σε άτομα 
που δικαιούνται δωρεάν περίθαλψης. 

Η λήψη μέτρων σε θέματα ψυχικής υγείας (όπως έγκρι¬ 
ση εισαγωγής σε ψυχιατρικά ιδρύματα και δωρεάν νο¬ 
σηλείας ασθενών). 

Η εφαρμογή προγραμμάτων προληπτικής ιατρικής και 
οδοντιατρικής, οικογενειακού προγραμματισμού, υγιει¬ 
νής μητρότητας, βρεφικής, προσχολικής και σχολικής 
ηλικίας, προγραμμάτων χρόνιων νοσημάτων και ψυχικής 
υγιεινής και προγραμμάτων αντιμετώπισης των εξαρτη- 
τικών ουσιών, καθώς και η οργάνωση της εθελοντικής 
αιμοδοσίας. 

Η προστασία δημόσιων χώρων από δραστηριότητες 
που θέτουν σε κίνδυνο τη δημόσια υγεία και η επανα- 
δραστηριοποίηση τους, σε συνεργασία με τους ΟΤΑ. 

Η εφαρμογή προγραμμάτων για την περιβαλλοντική 
προστασία και την πρόληψη επιβλαβών περιβαλλοντι¬ 
κών επιπτώσεων. 

Η προστασία και προαγωγή της υγείας, με την εκ¬ 
πόνηση προγραμμάτων προληπτικής ιατρικής και οδο¬ 
ντιατρικής, οικογενειακού προγραμματισμού, υγιεινής 
μητρότητας, βρεφικής, προσχολικής και σχολικής ηλι¬ 
κίας, προγραμμάτων χρόνιων νοσημάτων και ψυχικής 
υγιεινής και προγραμμάτων αντιμετώπισης των εξαρ- 
τητικών ουσιών. 

Γ. Τμήμα Περιβαλλοντικής Υγιεινής και Υγειονομικού 
Ελέγχου. 

Η εφαρμογή του υγειονομικού κανονισμού και των 
λοιπών υγειονομικών διατάξεων. 

Η έκδοση τοπικών υγειονομικών διατάξεων και η λήψη 
μέτρων σε θέματα δημόσιας υγιεινής (όπως υγειονομι¬ 
κός έλεγχος χώρων, εγκαταστάσεων, καταστημάτων και 
σχολικών κτιρίων, συμβάσεις με ιατρούς για Υγειονομεία 
και Αεροϋγειονομεία, καταπολέμηση κουνουπιών, καθο¬ 
ρισμός αριθμού επιτρεπομένων οικόσιτων ζώων). 

Η έκδοση τοπικών υγειονομικών διατάξεων και λήψη 
μέτρων σε θέματα υγιεινής περιβάλλοντος (άδεια δι¬ 
άθεσης λυμάτων και βιομηχανικών αποβλήτων, μέτρα 
απολύμανσης ή φθορίωσης ύδατος, άδεια λειτουργίας 
εργαστηρίων ραδιοϊσοτόπων για ιατρικές εφαρμογές, 
μέτρα για τη χρήση ή καύση πετρελαίου, όροι για την 
εγκατάσταση κοιμητηρίων, όροι για τη λειτουργία κο- 
λυμβητικών δεξαμενών, άδεια εκμετάλλευσης φυσικού 
μεταλλικού νερού, καθορισμός χώρων εγκατάστασης 
νομάδων). 

Η εποπτεία της λειτουργίας ιδιωτικών κλινικών, οδο¬ 
ντιατρείων, μικροβιολογικών και βιοχημικών εργαστη¬ 
ρίων, φαρμακείων, φαρμακαποθηκών, καταστημάτων 
οπτικών ειδών και ειδών για διαβητικούς, εργαστηρίων 
αισθητικών και οδοντοτεχνικών, ο έλεγχος τήρησης 
της νομοθεσίας και η επιβολή των προβλεπομένων κυ¬ 
ρώσεων. 

Δ. Τμήμα Υπηρεσιών και Επαγγελμάτων Υγείας 

Η κύρωση πτυχίων μαιών, αδελφών νοσοκόμων και επι- 
σκεπτριών και βοηθών φυσικοθεραπείας και η χορήγηση 
αδειών άσκησης επαγγελμάτων υγείας (ιατρών, οδο- 

ντιάτρων, οδοντοτεχνιτών, μαιών, αδελφών νοσοκόμων 
και επισκεπτριών, βοηθών φυσικοθεραπείας, οπτικών, 
αισθητικών και ειδικότητας κλινικής χημείας). 

Η χορήγηση αδειών ίδρυσης και λειτουργίας ιδιωτι¬ 
κών κλινικών, οδοντιατρείων, μικροβιολογικών και βιο¬ 
χημικών εργαστηρίων, φαρμακείων, φαρμακαποθηκών, 
καταστημάτων οπτικών ειδών και ειδών για διαβητικούς, 
εργαστηρίων αισθητικών και οδοντοτεχνιτών. 

Η καθιέρωση εφημερίας ιδιωτικών κλινικών και νο¬ 
σοκομείων. 

Η εποπτεία των Ιατρικών, Οδοντιατρικών και Φαρμα¬ 
κευτικών Συλλόγων με έδρα το Νομό Εύβοιας. 

Ε. Τμήμα Φαρμάκων και Φαρμακείων 

Η εποπτεία λειτουργίας φαρμακείων και φαρμακα¬ 
ποθηκών, ο έλεγχος τήρησης της νομοθεσίας και η 
επιβολή κυρώσεων. 

Η επίβλεψη και επιβολή κυρώσεων σε ιατρούς, οδοντί¬ 
ατρους, κτηνίατρους και φαρμακοποιούς για παράβαση 
της νομοθεσίας (για τα ναρκωτικά, τα δείγματα φαρ¬ 
μάκων και τα προϊόντα αρμοδιότητας ΕΟΦ). 

ΣΤ. Τμήμα Κοινωνικής Πρόνοιας 

Η εφαρμογή προγραμμάτων προστασίας των οικονο¬ 
μικά αδυνάτων, των προσφύγων και των επαναπατριζό- 
μενων και παροχή οικονομικής ενίσχυσης ή επείγουσας 
περίθαλψης σε άτομα, οικογένειες ή κοινωνικές ομάδες 
που περιέρχονται σε κατάσταση ανάγκης εξαιτίας κοι¬ 
νωνικών γεγονότων ή φυσικών καταστροφών. 

Η οικονομική ενίσχυση αυτοστεγαζομένων, η μίσθωση 
ή δωρεάν παραχώρηση ακινήτων κατά χρήση ή κυρι¬ 
ότητα, η ρύθμιση διαφόρων θεμάτων κοινωνικής κα¬ 
τοικίας και η επιβολή κυρώσεων για παραβάσεις της 
νομοθεσίας. 

Η χορήγηση άδειας ίδρυσης και λειτουργίας ιδρυμά¬ 
των παιδικής πρόνοιας σε φυσικά ή νομικά πρόσωπα και 
η αναγνώριση σωματείου ως φιλανθρωπικού. 

Η ειδική αναγνώριση σωματείου ως φιλανθρωπικού 
και η έγκριση κληροδοτημάτων του Α.Ν.2039 μέχρι του 
ποσού των 2 εκατ. δρχ. 

Η χορήγηση άδειας λειτουργίας νομικών προσώπων 
μη κερδοσκοπικού χαρακτήρα για Ηλικιωμένους και 
Ατομα με Ειδικές Ανάγκες (ΑΜΕΑ) και αδείας λειτουρ¬ 
γίας ιδιωτικών επιχειρήσεων με ανάλογους σκοπούς. 

Η ανάληψη χορηγουμένων οικονομικών ενισχύσεων 
σε φορείς κοινωνικής αντίληψης από το προϊόν των 
Ειδικών Κρατικών Λαχείων. 

Η δωρεάν διάθεση υλικών από Ίδρυμα σε άλλο Ίδρυ¬ 
μα και η μεταφορά αδιάθετων κεφαλαίων από κρατική 
επιχορήγηση. 

Η επιχορήγηση ιδρυμάτων κοινωνικής πρόνοιας (όπως 
γηροκομείων, θεραπευτηρίων χρόνιων παθήσεων) για 
την αντιμετώπιση δαπανών λειτουργίας. 

Η χορήγηση αδειών διενέργειας εράνων, λαχειοφόρων 
και φιλανθρωπικών αγορών. 

Η χορήγηση άδειας άσκησης επαγγέλματος Κοινω¬ 
νικού Λειτουργού. 

Η χορήγηση άδειας λειτουργίας και άδειας άσκησης 
επαγγέλματος τεχνικού προσθετικών και ορθωτικών 
κατασκευών. 

Η εφαρμογή προγραμμάτων προστασίας της μητέρας 
και των παιδιών προσχολικής και σχολικής ηλικίας, η 
μέριμνα ανάπτυξης θεσμών προστασίας και συμπαρά¬ 
στασης (όπως οι ανάδοχες οικογένειες) και η μέριμνα 
για την υιοθεσία των ανήλικων. 


Η εφαρμογή προγραμμάτων για την προστασία και 
κοινωνικοοικονομική επανένταξη των μονογονεϊκών οι¬ 
κογενειών. 

Η εφαρμογή προγραμμάτων κοινωνικής και οικονομι¬ 
κής επανένταξης ομάδων του πληθυσμού, η δημιουργία 
θεσμών συμβουλευτικής και ψυχολογικής υποστήριξης 
των μελών τους, ο επαγγελματικός προσανατολισμός, η 
επαγγελματική κατάρτιση και η τοποθέτηση σε θέσεις 
εργασίας των ατόμων που αποκλείονται κοινωνικά από 
την αγορά εργασίας. 

Η προστασία ατόμων που αποφυλακίζονται και έχουν 
άμεση ανάγκη βοήθειας για την οικονομική και κοινω¬ 
νική τους επανένταξη και η δημιουργία προγραμμάτων 
κατάρτισης και επανακατάρτισης των αποφυλακιζο- 
μένων. 

Η εφαρμογή προγραμμάτων κοινωνικής υποστήριξης 
της τρίτης ηλικίας και η δημιουργία θεσμών συμβουλευ¬ 
τικής και ψυχολογικής υποστήριξης των μελών της. 

Η προστασία των Ατόμων Με Ειδικές Ανάγκες (ΑΜΕΑ) 
μέσω της κοινωνικής και οικονομικής τους επανέντα¬ 
ξης. 

Η εφαρμογή προγραμμάτων προστατευμένων ερ¬ 
γαστηρίων για τα ΑΜΕΑ και κέντρων επαγγελματικής 
κατάρτισης και η οργάνωση θεσμών επαγγελματικού 
προσανατολισμού και επαγγελματικής τοποθέτησης 
των ΑΜΕΑ. 

Ο διορισμός μελών Διοικητικών Συμβουλίων, η επο¬ 
πτεία και η ρύθμιση θεμάτων λειτουργίας ιδρυμάτων, 
προστασίας και αγωγής οικογένειας και παιδιού (όπως 
Κέντρων Παιδικής Μέριμνας, Παιδικών και Βρεφονηπια¬ 
κών Σταθμών, Παιδικών Εξοχών, Παραρτημάτων ΠΙΚΠΑ 
και ΚΕΠΕΠ). 

Ο ορισμός μελών του Διοικητικού Συμβουλίου των 
Ταμείων Πρόνοιας και Προστασίας Πολυτέκνων. 

Η εποπτεία ιδρυμάτων κοινωνικής πρόνοιας (όπως 
γηροκομείων, θεραπευτηρίων χρόνιων παθήσεων). 

Η εποπτεία νομικών προσώπων μη κερδοσκοπικού 
χαρακτήρα για Ηλικιωμένους και ΑΜΕΑ, των φιλανθρω¬ 
πικών και κοινωφελούς χαρακτήρα σωματείων και ιδρυ¬ 
μάτων και των ειδικώς φιλανθρωπικών σωματείων. 

Η διενέργεια κοινωνικών ερευνών για τη στεγαστική 
κατάσταση του πληθυσμού, για την κατάσταση της οι¬ 
κογένειας και των ευπαθών ομάδων του πληθυσμού και 
ο σχεδιασμός κοινωνικών προγραμμάτων σε συνεργα¬ 
σία με τη Διεύθυνση Προγραμματισμού και Διαχείρισης 
Προγραμμάτων Επενδύσεων για την εξασφάλιση της 
χρηματοδότησης των προγραμμάτων αυτών. 

Ζ. Τμήμα Γραμματείας 

Η γραμματειακή υποστήριξη της Διεύθυνσης. 

Η. Γ ραφεία Υγείας Δημόσιας Υγιεινής Και Κοινωνικής 
Πρόνοιας Ιστιαίας, Μαντουδίου, Κύμης, Καρύστου 

Με απόφαση του Νομάρχη καθορίζονται οι χωρικές 
περιοχές των γραφείων αυτών καθώς και οι αρμοδιό- 
τητές τους. 

4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

α. Στη Διεύθυνση, προΐστανται υπάλληλοι ΠΕ κλάδου 
Ιατρών οποιοσδήποτε ειδικότητας ή ΠΕ Διοικητικού 
Οικονομικού. 

β. Στο Τμήμα Δημόσιας Υγιεινής, προΐστανται υπάλ¬ 
ληλοι ΠΕ κλάδου Ιατρών οποιοσδήποτε ειδικότητας ή 
ΤΕ κλάδου Δημόσιας Υγιεινής. 

γ. Στο Τμήμα Πρόληψης και Προαγωγής της Υγείας, 
προΐστανται υπάλληλοι ΠΕ κλάδου Ιατρών οποιασδήπο- 

τε ειδικότητας ή ΤΕ κλάδου Επισκεπτών-Επισκεπτριών 
Υγείας ή ΤΕ κλάδου Νοσηλευτών. 

δ. Στο Τμήμα Περιβαλλοντικής Υγιεινής και Υγειονο¬ 
μικού Ελέγχου, προΐστανται υπάλληλοι ΠΕ κλάδου Ια¬ 
τρών οποιοσδήποτε ειδικότητας ή ΤΕ κλάδου Δημόσιας 
Υγιεινής. 

ε. Στο Τμήμα Υπηρεσιών και Επαγγελμάτων Υγείας, 
προΐστανται υπάλληλοι ΠΕ κλάδου Διοικητικού Οικονο¬ 
μικού ή ΤΕ κλάδου Διοικητικού Λογιστικού ή ΔΕ κλάδου 
Διοικητικού Λογιστικού. 

στ. Στο Τμήμα Φαρμάκων και Φαρμακείων, προΐστα- 
νται υπάλληλοι ΠΕ κλάδου Φαρμακοποιών ή ΠΕ κλά¬ 
δου Διοικητικού Οικονομικού ή ΤΕ κλάδου Διοικητικού 
Λογιστικού. 

ζ. Στο Τμήμα Κοινωνικής Πρόνοιας, προΐστανται υπάλ¬ 
ληλοι ΠΕ κλάδου Διοικητικού Οικονομικού ή ΤΕ κλάδου 
Διοικητικού Λογιστικού ή ΔΕ κλάδου Διοικητικού Λο¬ 
γιστικού. 

η. Στο Τμήμα Γραμματείας, προΐστανται υπάλληλοι ΤΕ 
κλάδου Διοικητικού Λογιστικού ή ΔΕ κλάδου Διοικητικού 
Λογιστικού. 

Αρθρο 21ο 

ΔΙΑΡΘΡΩΣΗ ΑΡΜΟΔΙΟΤΗΤΕΣ 
Δ/ΝΣΗΣ ΤΟΥΡΙΣΜΟΥ ΠΟΛΙΤΙΣΜΟΥ ΑΘΛΗΤΙΣΜΟΥ 
ΝΕΑΣ ΓΕΝΙΑΣ ΚΑΙ ΕΠΙΜΟΡΦΩΣΗΣ 

1. Αρμοδιότητες της Διεύθυνσης, είναι η ανάπτυξη 
δράσεων και ενεργειών που θα προωθούν κάθε του¬ 
ριστική ή πολιτιστική δραστηριότητα, η διατήρηση και 
τουριστική προβολή της πολιτιστικής κληρονομιάς 
του νομού, η ίδρυση κέντρων παροχής πολιτιστικών 
υπηρεσιών, η υλοποίηση των στόχων της εκπαίδευσης 
ενηλίκων, η προαγωγή και ανάπτυξη του αθλητισμού, 
η φροντίδα για την αξιοποίηση του ελεύθερου χρόνου 
των νέων, η μελέτη και η αντιμετώπιση των κοινωνι¬ 
κών τους προβλημάτων, η προώθηση του βιβλίου και η 
καθιέρωση δράσεων για τη σύσφιξη των σχέσεων με 
τον απόδημο ελληνισμό, η εφαρμογή προγραμμάτων 
τουριστικής ανάπτυξης. 

2. Η Διεύθυνση αποτελείται από τα παρακάτω Τμή¬ 
ματα: 

Α. Τμήμα Τουρισμού. 

Β. Τμήμα Πολιτισμού, Αθλητισμού, Νέας Γενιάς και 
Αποδήμου Ελληνισμού, 

Γ. Τμήμα Επιμόρφωσης Ενηλίκων (Νομαρχιακή Επι¬ 
τροπή Λαϊκής Επιμόρφωσης - ΝΕΛΕ) 

Δ. Τμήμα Γραμματείας 

3. Οι αρμοδιότητες των Τμημάτων ανάγονται αναλυ¬ 
τικότερα στα παρακάτω θέματα: 

Α. Τμήμα Τουρισμού 

Η εκπόνηση προγραμμάτων έργων και μέτρων του¬ 
ριστικής ανάπτυξης, σε συνεργασία με τη Διεύθυνση 
Προγραμματισμού. 

Η εφαρμογή προγραμμάτων τουριστικής ανάπτυξης, 
ιδιαίτερα για την υποστήριξη των τουριστικών επιχει¬ 
ρήσεων και την προβολή του Νομού στο εσωτερικό και 
στο εξωτερικό. 

Β. Τμήμα Πολιτισμού, Αθλητισμού, Νέας Γενιάς και 
Αποδήμου Ελληνισμού 

Η προαγωγή και ανάπτυξη του πολιτισμού με την 
παροχή πολιτιστικών υπηρεσιών. 

Η διατήρηση και προβολή της πολιτιστικής κληρονο¬ 
μιάς, η βελτίωση της εικόνας του Νομού. 


Η μελέτη και η ανάδειξη της πολιτιστικής παράδοσης 
της Εύβοιας. 

Η μελέτη - έρευνα - εκπόνηση προγραμμάτων που 
αφορούν την πολιτιστική παιδεία και ανάπτυξη (θεα¬ 
τρική παιδεία, εικαστικές τέχνες, οπτικοακουστικά και 
εφαρμοσμένες τέχνες). 

Η ανάδειξη του έργου προσωπικοτήτων της Εύβοιας 
που διέπρεψαν στις επιστήμες, τα γράμματα, τις τέχνες, 
τον πολιτισμό. 

Η προβολή του έργου των ερασιτεχνικών πολιτιστικών 
και καλλιτεχνικών ομάδων του νομού. 

Η παροχή βοήθειας και προβολή του έργου νέων καλ¬ 
λιτεχνών. 

Η ίδρυση κέντρων παροχής πολιτιστικών και κοινω¬ 
νικών υπηρεσιών. 

Η εκπόνηση και υλοποίηση Ευρωπαϊκών προγραμμά¬ 
των για τη διατήρηση, προστασία και αξιοποίηση της 
πολιτιστικής κληρονομιάς, καθώς και τη δημιουργία και 
συντήρηση μνημείων. 

Η οργάνωση συναντήσεων, σεμιναρίων, εκθέσεων και 
λοιπών εκδηλώσεων πολιτιστικού ενδιαφέροντος. 

Η έκδοση και παραγωγή οπτικοακουστικών και πολι¬ 
τιστικών δημιουργημάτων. 

Η αγορά, ενοικίαση, ανταλλαγή και αναπαραγωγή 
κινηματογραφικών ταινιών, νίάθο και λοιπών οπτικοα- 
κουστικών υλικών. 

Η δημιουργία δικτύου ενημέρωσης για θέματα πολι¬ 
τιστικών δραστηριοτήτων. 

Η διαμόρφωση πολιτικής για την προώθηση του βιβλί¬ 
ου και η χορήγηση δωρεάν βιβλίων σε βιβλιοθήκες. 

Η καθιέρωση θεσμών πολιτιστικής και τουριστικής 
προβολής του νομού. 

Η χορήγηση άδειας ίδρυσης και λειτουργίας ερασι¬ 
τεχνικών σχολών χορού (μπαλέτο) κλπ. 

Η χορήγηση άδειας ίδρυσης και λειτουργίας γυμνα¬ 
στηρίων, γηπέδων κ.λπ. 

Ο έλεγχος καταλληλότητας κτιρίων και χώρων σε 
επιχειρήσεις σχετικές με ψυχαγωγικά παιχνίδια (λούνα 
πάρκ, πίστες αυτοκινητιδίων, τσίρκο κ.λπ.). 

Ο έλεγχος καταλληλότητας κτιρίων και χώρων για τη 
λειτουργία κινηματογράφου. 

Ο έλεγχος καταλληλότητας κτιρίων και χώρων για 
την ίδρυση και λειτουργία σχολών καλλιτεχνικής εκ¬ 
παίδευσης. 

Ο έλεγχος καταλληλότητας κτιρίων μουσικών εκπαι¬ 
δευτηρίων (ωδεία, μουσικές σχολές). 

Η προαγωγή και η ανάπτυξη του Αθλητισμού και η 
ίδρυση Αθλητικών Κέντρων. 

Η εισήγηση των μέτρων που πρέπει να ληφθούν για 
την ανάπτυξη του Αθλητικού ιδεώδους στους κατοίκους 
της Νομαρχιακής Αυτοδιοίκησης Εύβοιας και ιδιαίτερα 
της νεολαίας. 

Η πρόταση των χώρων που πρέπει να αξιοποιηθούν 
για εκτέλεση αθλητικών εγκαταστάσεων. 

Η φροντίδα για την αξιοποίηση του ελεύθερου χρόνου 
των νέων, η μελέτη και αντιμετώπιση των κοινωνικών 
τους προβλημάτων. 

Η ανάπτυξη δράσεων προώθησης και σύσφιξης των 
σχέσεων με τον απόδημο Ελληνισμό. 

Γ. Τμήμα Επιμόρφωσης Ενηλίκων 

Η συγκρότηση της Νομαρχιακής Επιτροπής Λαϊκής 
Επιμόρφωσης (ΝΕΛΕ) η διαχείριση του ειδικού λογαρια¬ 
σμού της που τηρείται στην Τράπεζα της Ελλάδος, ο 

προϋπολογισμός, η λογιστική και ταμειακή διαχείριση, 
οι προμήθειες, η μέριμνα της περιουσίας, της υλικοτε- 
χνικής υποδομής, η συνεπαγόμενη γραμματειακή υπο¬ 
στήριξη πρωτοκόλλου, τήρηση μητρώων, βιβλίων καθώς 
και η εκπροσώπηση της ενώπιον κάθε αρχής. 

Η έγκριση, η ίδρυση και η διοίκηση Γραφείων Επι¬ 
μόρφωσης. 

Η οργάνωση, υλοποίηση, παρακολούθηση, αξιολόγηση 
προγραμμάτων Λαϊκής Επιμόρφωσης. 

Η διοργάνωση σεμιναρίων, επιμορφωτικών δραστηρι¬ 
οτήτων και πολιτιστικών εκδηλώσεων. 

Η πρόσληψη εξωτερικών συνεργατών, υποστηρικτών, 
επιμορφωτών, για την εξυπηρέτηση της συνολικής επι¬ 
μορφωτικής δραστηριότητας του τμήματος με σχέση 
εργασίας ιδιωτικού δικαίου ορισμένου χρόνου, ή με 
σύμβαση έργου. 

Ο συντονισμός των επιμορφωτικών φορέων που συμ¬ 
μετέχουν στην ΝΕΑΕ. 

Η συνεργασία για τη μελέτη και υλοποίηση προγραμ¬ 
μάτων, η οικονομική υποστήριξη προγραμμάτων άλλων 
φορέων. 

Η εκπόνηση και υλοποίηση επιχειρησιακών προγραμ¬ 
μάτων Εθνικού και Περιφερειακού σκέλους Συνεχιζόμε¬ 
νης Επαγγελματικής Κατάρτισης και Κοινωνικού Απο¬ 
κλεισμού μέσω του πιστοποιημένου ΚΕΚ «ΝΑ ΕΥΒΟΙΑΣ 

- ΝΕΑΕ». 

Η μέριμνα και η κάλυψη των επιμορφωτικών αναγκών 
του Νομαρχιακού Κέντρου Επαγγελματικής Κατάρτισης 
(ΚΕΚ). 

Η έρευνα, μελέτη, τεκμηρίωση καθώς και οργάνωση, 
υλοποίηση και αξιολόγηση προγραμμάτων εκπαίδευ¬ 
σης, κατάρτισης, επιμόρφωσης ενηλίκων, με πόρους 
προερχόμενους είτε από τον τακτικό προϋπολογισμό 
της Νομαρχιακής Αυτοδιοίκησης και της Γενικής Γραμ- 
ματείας Επιμόρφωσης Ενηλίκων (ΓΓΕΕ), είτε από κοινο¬ 
τική χρηματοδότηση, όταν σαν φορέας επιμόρφωσης 

- κατάρτισης υλοποιεί Ευρωπαϊκά προγράμματα και 
συμμετέχει από κοινού με άλλους φορείς σε ενεργείς 
που εντάσσονται και επιδοτούνται από Ευρωπαϊκά προ¬ 
γράμματα, είτε από άλλους φορείς. 

Κάθε άλλη δραστηριότητα που προκύπτει από τον 
κανονισμό Λαϊκής Επιμόρφωσης (ΦΕΚ 815/31.12.1985) και 
το ν.δ. 3094/1954 (περί καταπολέμησης του αναλφαβη¬ 
τισμού). 

Δ. Τμήμα Γραμματείας 

Η γραμματειακή υποστήριξη της Δ/νσης. 

4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

α. Στη Δ/νση και τα τμήματα εκτός του τμήματος 
Γραμματείας, προΐστανται υπάλληλοι ΠΕ οποιουδήποτε 
κλάδου και εν ελλείψει, ΤΕ οποιουδήποτε κλάδου. 

β. Στο Τμήμα Γ ραμματείας, προΐστανται υπάλληλοι ΤΕ 
κλάδου Διοικητικού Λογιστικού ή ΔΕ κλάδου Διοικητικού 
Λογιστικού. 

Άρθρο 22ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΗΣ ΑΓΡΟΦΥΛΑΚΗΣ 

1. Αρμοδιότητες της Διεύθυνσης Αγροφυλακής, είναι 
η διοίκηση και η εποπτεία των υπαλλήλων και οργάνων 
αγροφυλακής των οποίων προΐσταται, η μέριμνα για 
την εφαρμογή των νόμων «περί αγροφυλακής» και η 


επιμέλεια για τη λήψη των επιδεικνυόμενων και νομίμων 
μέτρων για την εδραίωση της αγροτικής ασφάλειας. 

2. Στη Διεύθυνση Αγροφυλακής υπάγονται τα παρα¬ 
κάτω αγρονομεία (επίπεδο Γ ραφείου): 

α. Αγρονομείο Χαλκίδας 
β. Αγρονομείο Ιστιαίας 
γ. Αγρονομείο Λίμνης 
δ. Αγρονομείο Αγίας Αννας 
ε. Αγρονομείο Αλιβερίου 
στ. Αγρονομείο Καρύστου 
ζ. Αγρονομείο Κύμης 
η. Αγρονομείο Αυλωναρίου 
θ. Γ ραφείο Γ ραμματείας 

3. Οι αρμοδιότητες της Διεύθυνσης, ανάγονται ανα¬ 
λυτικότερα στα παρακάτω θέματα: 

α. Η μέριμνα για την προστασία των αγροτικών κτη¬ 
μάτων από καταπάτηση, φθορά και άλλα αδικήματα 
του ν. 3030/1954. 

β. Η προανάκριση των αγροτικών αδικημάτων και των 
αδικημάτων εις βάρος των αγροτικών κτημάτων. 

γ. Η δίωξη και η εκδίκαση των αγροτικών αδικημά¬ 
των. 

δ. Η αστυνόμευση επί των αρδευτικών υδάτων και 
γενικά η άσκηση όλων των αρμοδιοτήτων που προβλέ- 
πονται στους νόμους περί «αγροφυλακής» όπως κάθε 
φορά ισχύουν. 

4. ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

α. Στη Διεύθυνση Αγροφυλακής, προΐστανται υπάλλη¬ 
λοι ΠΕ κλάδου Διοικητικού Οικονομικού και εν ελλείψει, 
ΤΕ κλάδου Διοικητικού Λογιστικού ή ΔΕ κλάδου Διοι¬ 
κητικού Λογιστικού. 

β. Στα Αγρονομεία που λειτουργούν σε επίπεδο γρα¬ 
φείου, προΐστανται υπάλληλοι αντίστοιχων της Διεύ¬ 
θυνσης κατηγοριών και κλάδων. 

γ. Στο γραφείο Γ ραμματείας, προΐστανται υπάλληλοι 
ΤΕ κλάδου Διοικητικού Λογιστικού ή ΔΕ κλάδου Διοι¬ 
κητικού Λογιστικού. 

Αρθρο 23ο 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΥΠΗΡΕΣΙΩΝ ΕΠΑΡΧΕΙΟΥ ΣΚΥΡΟΥ 

1. Στο Επαρχείο Σκύρου, λειτουργεί αυτοτελές τμήμα. 
Οι αρμοδιότητες που ασκούνται από το αυτοτελές τμή¬ 
μα και αφορούν όλες τις υπηρεσίες της Νομαρχιακής 
Αυτοδιοίκησης Εύβοιας, καθορίζονται με απόφαση του 
Νομάρχη. 

2. Του αυτοτελούς τμήματος του Επαρχείου, προΐστα- 
νται υπάλληλοι ΠΕ όλων των κλάδων ή ΤΕ όλων των 
κλάδων, ή ΔΕ κλάδου Διοικητικού Λογιστικού. 

ΜΕΡΟΣ ΤΡΙΤΟ 

Αρθρο 24ο 
ΠΡΟΣΩΠΙΚΟ 

1. ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 
Ειδικοί σύμβουλοι και επιστημονικοί συνεργάτες 
Συνιστώνται τρεις θέσεις ειδικού επιστημονικού προ¬ 
σωπικού, που καλύπτονται με σχέση εργασίας ιδιωτικού 
δικαίου, τα δε προσόντα αυτής της κατηγορίας προ¬ 
σωπικού καθορίζονται στην παραγρ. 2 του άρθρου 25 
του ν. 1943/19991 σε συνδυασμό με το άρθρο 23 παρ. 
2 εδ. 5 και 6. 

2. ΜΟΝΙΜΟ ΠΡΟΣΩΠΙΚΟ 
Κατηγορίες και κλάδοι προσωπικού. 

Διάκριση θέσεων κατά κατηγορίες και κλάδους. 

Οι θέσεις των μονίμων υπαλλήλων της Ν.Α. Εύβοιας, 
διακρίνονται στις εξής κατηγορίες: 
α. Πανεπιστημιακής Εκπαίδευσης (ΠΕ) 
β. Τεχνολογικής Εκπαίδευσης (ΤΕ) 
γ. Δευτεροβάθμιας Εκπαίδευσης (ΔΕ) 
δ. Υποχρεωτικής Εκπαίδευσης (ΥΕ) 

Η διάκριση κλάδων κατά κατηγορία και η κατανομή 
των θέσεων κατά υπηρεσιακή μονάδα, εμφανίζεται στο 
Παράρτημα I που αποτελεί αναπόσπαστο μέρος του 
παρόντος. 


3. ΠΡΟΣΩΠΙΚΟ ΜΕ ΣΥΜΒΑΣΗ ΑΟΡΙΣΤΟΥ ΧΡΟΝΟΥ 
Κατηγορίες και κλάδοι προσωπικού. 

Διάκριση θέσεων κατά κατηγορίες και κλάδους. 

Οι θέσεις των υπαλλήλων με σύμβαση αορίστου χρό¬ 
νου της Ν.Α. Εύβοιας, διακρίνονται στις εξής κατηγο¬ 
ρίες: 

α. Πανεπιστημιακής Εκπαίδευσης (ΠΕ) 
β. Τεχνολογικής Εκπαίδευσης (ΤΕ) 
γ. Δευτεροβάθμιας Εκπαίδευσης (ΔΕ) 
δ. Υποχρεωτικής Εκπαίδευσης (ΥΕ) 

Η διάκριση κλάδων κατά κατηγορία και η κατανομή 
των θέσεων κατά υπηρεσιακή μονάδα, εμφανίζεται στο 
Παράρτημα II που αποτελεί αναπόσπαστο μέρος του 
παρόντος. 




ΠΑΡΑΡΤΗΜΑ I 
ΜΟΝΙΜΟΙ ΥΠΑΛΛΗΛΟΙ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 14 Δεκεμβρίου 2005 

Ο Πρόεδρος 
ΝΙΚΟΛΑΟΣ ΖΕΡΒΑΣ 














































